Velike online platforme prave lažna udruženja građana, koja potom lobiraju za njih | Kamatica\nPočetna > analiza > Velike online platforme prave lažna udruženja građana, koja potom lobiraju za njih\nVelike online platforme prave lažna udruženja građana, koja potom lobiraju za njih\nTekst objavljen: 29.05.2021 9:00\nKompanije koje rade kao digitalne platforme, pokreću lažne građanske inicijative kako bi izigrale zakone u zemljama u kojima posluju\nU ovakvim aktivnostima prednjači „Airbnb“, koji osniva naizgled nezavisna udruženja malih vlasnika nekretnina širom sveta. Kompanija finansira njihov rad i obučava ih kako da „spontano“ lobiraju za njene ciljeve. Ovakvo lažiranje građanskog aktivizma, osim što ugrožava lokalne zakone, preti da uruši kredibilitet autentičnih građanskih pokreta koji se zaista bore za javno dobro.\nAmerička kompanija „Airbnb“ koja preko digitalne platforme nudi iznajmljivanje smeštaja, prvenstveno za odmor, angažovala je od 2014. godine do danas na stotine lokalnih žitelja na svim kontinentima, koji su oformili oko 400 naizgled nezavisnih udruženja vlasnika nekretnina. Najviše ovakvih klubova, koji se nazivaju i klubovima domaćina, organizovano je u Evropi i SAD.\nAmerička kompanija pruža članovima ovih klubova obuku za vođenje političkih kampanja na način kako to rade organizacije civilnog društva. Obezbeđuje im sale za sastanke, hranu i piće tokom okupljanja, prevoz do mesta gde se sastanci organizuju i predavače koji su specijalizovani za obuku kako „spontano“ lobirati za ciljeve koje je postavila uprava kompanije.\nOvo su navodi iz veoma obimnog istraživanja koje je nedavno objavio Univerzitet u Mančesteru. Tim ovog univerziteta je u saradnji sa Udruženjem za istraživanje etičke potrošnje (ECRA), analizirao na koji način digitalne platforme, kao što su „Airbnb“ i „Uber“, lobiraju za svoje korporativne interese u javnosti.\nGrađani kao paravan\nAnalitičari su posebno istražili aktivnosti koje se promovišu kao spontane građanske inicijative, a za koje organizacija „Transparency International“ već duže vreme upozorava da predstavljaju zloupotrebu s ciljem da se izigraju zakoni u zemljama u kojima ovakve kompanije posluju.\nStručnjaci Univerziteta u Mančesteru su za potrebe istraživanja anketirali i bivše zaposlene u ovim firmama. Nekadašnji radnici u kompaniji „Airbnb“ potvrdili su da je strategija građanskog aktivizma samo paravan, koji između ostalog služi i kao pokriće zašto se za kampanje vrbuju isključivo pojedinci ili sitni preduzetnici, ali ne i vlasnici nekretnina koji imaju najveće učešće na tržištu. Veći igrači, naime, doživljavaju „Airbnb“ kao nelojalnu konkurenciju, jer izbegava poreske obaveze u lokalnim zajednicama u kojima posluje.\nUprava ove kompanije tvrdi da su klubovi organizovani kako bi vlasnicima nekretnina za iznajmljivanje omogućili da „grade nove odnose“, te da „razgovaraju o problemima u svojim zajednicama i pomažu jedni drugima da pronađu više informacija o lokalnim propisima“.\nAli prema rečima analitičara Univerziteta u Mančesteru, „naše istraživanje je otkrilo da ’Airbnb’ finansira i koordinira klubove kako bi zaobišao prepreke koje mu postavljaju lokalni regulatori. Ovi klubovi su posebno koncentrisani u gradovima u kojima se ’Airbnb’ suočava sa najvećim problemima, kao što su Barselona, Berlin, Pariz, Edinburg, Njujork i San Francisko“.\nU studiji se navodi primer jednog bivšeg zaposlenog u ogranku kompanije u Parizu, koji je posvedočio kako je „Airbnb“ nameravao da osnuje klub u svakoj pariskoj opštini, nakon zahteva gradske uprave da građani koji iznajmljuju stanove preko ove platforme moraju da se registruju i da za tu delatnost dobiju dozvolu.\nRegulatori u Francuskoj, ali i u drugim zemljama, zabrinuti su ne samo zbog manjka prihoda u državnoj kasi, već i zbog toga što porast izdatih nekretnina strancima za odmor značajno utiče i na rast njihovih cena. Posledica je da lokalni stanovnici u sve većem broju moraju da se iseljavaju iz svojih sredina, jer nisu u mogućnosti da plaćaju tako visoke stanarine.\nRutinska proizvodnja spontanih peticija\nDruga preduzeća koja rade preko platformi, takođe redovno mobilišu svoje osoblje i korisnike radi lobiranja u javnosti, ali ne tako masovno i sa detaljno razrađenom strategijom kao što to čini „Airbnb“. Jedan od primera je široko promovisana peticija „SaveOurUber“, koja je u novembru 2017. godine upućena gradonačelniku Londona Sadiku Kanu, nakon odluke nadležnih za transport da ne produže bezbednosnu dozvolu „Uberu“, internet kompaniji za taksi prevoz.\nIspostavilo se da je peticiju pokrenuo „Uberov“ direktor za Veliku Britaniju i Irsku, Tom Elvidž. To je bila rutinska taktika za firmu koja je organizovala veliki broj sličnih peticija na međunarodnom nivou, pomoću platforme za podnošenje predstavki „Change.org“.\nJoš jedan primer je „građanska kampanja“ koju je pokrenulo kalifornijsko preduzeće za iznajmljivanje skutera „Bird“. Tužilaštvo Santa Monike podnelo je krivičnu prijavu 2017. godine protiv ove internet kompanije, zbog toga što je radila bez dozvole i u svom poslovanju kršila lokalne zakone. „Bird“ je odmah reagovao tako što je kreirao peticiju i automatski je uključio u svoju aplikaciju, kako bi njegovi kupci preplavili žalbama lokalne zakonodavce.\nNametanje manjinskih interesa\nTaktike koje koriste firme koje posluju preko digitalnih platformi kao što su „Uber“, „Lift“, „Airbnb“, „Bird i „Doordash“, donekle su slične takozvanom „astroturfingu“. Za razliku od pravih, originalnih i nezavisnih, „grassroot“ inicijativa građana, nastalih iz istinske potrebe, „astroturfingom“ se plasiraju poruke koje je unapred pripremila zainteresovana strana, bilo da je reč o organizaciji, kompaniji ili političkoj partiji. Izvori ovakvih poruka se prikrivaju, kako bi se stekao utisak da se radi o građanskoj inicijativi, odnosno pokretu koji je spontano nastao.\nSam naziv, „astroturfing“, potiče od marke veštačkih travnjaka „AstroTurf“, iz daleke 1966. godine. Reč je o travnjaku koji je dizajniran tako da izgleda poput prave trave, iako je ona u potpunosti lažna. Jedna od „astroturferskih“ tehnika je upotreba jednog ili više udruženja koja služe kao paravanske organizacije i predstavljaju se kao „samonikle grupe zabrinutih građana koje služe javnom interesu”, dok ustvari rade u ime korporativnog ili političkog sponzora.\nOva udruženja se često suprotstavljaju zakonima ili naučnim činjenicama, i tako štite interese svojih sponzora, naglašavajući zapravo manjinske stavove. Prikrivajući izvor inicijative, takve interesne grupe nastoje da izdejstvuju društvene i ekonomske promene u skladu sa ciljevima nalogodavaca koji ih finansiraju. Jedan od čestih načina kojim se manipuliše javnošću je postavljanje internet stranica ili blogova sa izvorima koji se promovišu kao verodostojni i kredibilni, uz lažiranje nepristrasnosti i objektivnosti.\nMnoge zemlje imaju zakone koji zabranjuju metode „astroturfinga“, ali se uprkos tome ovakva ilegalna praksa i dalje sprovodi širom sveta.\nPretnja borbi za javno dobro\nNezakonito lobiranje se najčešće povezuje sa duvanskom, farmaceutskom i industrijom fosilnih goriva. Ali dok ove tradicionalne industrije koriste svoje PR službe i specijalizovane marketinške kuće za takve poslove, pristup kompanija koje rade kao digitalne platforme se razlikuje u dve ključne stvari, ističu stručnjaci Univerziteta u Mančesteru.\nOne za kreiranje lažnih građanskih inicijativa i obuke angažuju pojedine pripadnike civilnog društva koji imaju iskustvo u organizaciji takvih kampanja. Drugo, za te svrhe neovlašćeno koriste baze podataka svojih korisnika, kao što, recimo, „Airbnb“ obaveštava vlasnike nekretnina o osnivanju svojih kubova i „povoljnostima“ koje oni donose, kako bi ih podstakao da se priključe.\n„Transparency International“ zato upozorava da ovakvo delovanje pomenutih kompanija i pojedinaca iz civilnog sektora, osim što širenjem skrivenog uticaja ugrožava lokalne zakone, istovremeno preti da uruši kredibilitet autentičnih građanskih pokreta koji se zaista bore za javno dobro.\nonline platforme udruženja građana lažna uduruženja građana air bnb Uber


U prostorijama „Elektroprivrede Republike Srpske“ /ERS/ u Banjaluci danas je potpisan kolektivni ugovor između predstavnika rukovodstva ovog preduzeća i Sindikata ERS-a.\nUgovor su potpisali generalni direktor „Elektroprivrede“ Luka Petrović i predsjednik Sindikata ERS-a Zoran Mićanović.\nPetrović je istakao da je potpisom kolektivnog ugovora, koji stupa na snagu od 1. jula, postignuta apsolutna saglasnost na planu prava radnika ERS-a.\n„Na osnovu ovog dokumenta isplaćuje se 250 miliona KM godišnje za radnike unutar sistema ERS-a. Bilo je nekih nedoumica, disonantnih tonova sa Sindikatom, ali to je prirodno kada se razgovara i o procesima poslovanja naših preduzeća. Znamo da Vlada od nas zahtijeva pozitivne rezultate i bilo je teško odmjeriti i prava radnika i troškove održavanja u svim tim sistemima kako bi se održalo pozitivno poslovanje“, pojasnio je Petrović.\nOn je rekao da je kolektivnim ugovorom data sloboda i zavisnim preduzećima u okviru ERS-a da uz postojeća mogu da povećavaju svoja prava, zavisno od vlastitog poslovanja.\n„Ako bolje posluju, mogu povećavati svoja /radnička/ prava. Ako lošije posluju, onda će biti u problemu jer Vlada neće dozvoliti negativno poslovanje“, rekao je Petrović.\nPredsjednik Sindikata radnika ERS Zoran Mićanović rekao je da je ovo radostan dan za Srpsku, ERS, njene zaposlene.\n„Sindikat je kroz ranije pregovore sa rukovodstvom ERS-a pokazao da je institucija koja se mora poštovati i uvažavati. Mislim da ćemo u narednom periodu našu saradnju poboljšati“, rekao je novinarima Mićanović.\nOn je dodao da su uprava ERS-a i Sindikat na zajedničkom zadatku u smislu unapređenja i razvoja firme.\nGeneralni direktor MH ERS , Luka Petrović istakao je da je zaključno sa 31. decembrom u Holdingu bilo 8.800 zaposlenih, u odnosu na 2019. kada je bilo 9.900 radnika.\n„Sistem reorganizacije distributivnih preduzeća doprinio je smanjenju broja radnika, a sada smo obavezni da reorganizujemo i proizvodna preduzeća u smislu optimizacije troškova, procesa, unifikacije nekih sistema rada u elektranama...“, rekao je Petrović i dodao da su Sindikat i uprava firme na istoj strani kada je riječ o borbi za radnike i što bolje rezultate zavisnih preduzeća.\nMinistar energetike i rudarstva Republike Srpske Petar Đokić je izrazio zadovoljstvo potpisanim kolektivnim ugovorom nakon intenzivnih pregovora i razgovora.\n„NJime su regulisana sva prava na način da će radnici i zaposleni u sistemu ERS-a ostati na nivou prava koje su imali ranije, uz cilj da se stanje na tom planu u narednom periodu dodatno poboljša. S druge strane, tu su radnici da pomognu da ovaj veliki sistem bude efikasan, posluje pozitivno i ostvaruje dobit koja će se investirati u druge oblasti“, rekao je Đokić.\nPotpisivanju je prisustvovao izvršni direktor za investicije i razvoj u ERS-u Jovica Vlatković.


ponedeljak, 7. avgust 2017. 17:49h\nPovodom uvođenja dualnog obrazovanja u srednje stručne škole danas je održan sastanak u Gradskoj upravi grada Pančeva s predstavnicima Mašinske škole, Kompanije NIS i Gradske uprave.\nCilj saradnje je da se pripremi memorandum o saradnji sa Mašinskom školom i danas je bio preliminarni sastanak, u svrhu pripreme smerova u Mašinskoj školi koji su potrebni Naftnoj industriji Srbije Gradska uprava\nSastanku su prisustvovali članica Gradskog veća zadužena za obrazovanje mr Tatjana Božić, većnik zadužen za rad, zapošljavanje i socijalnu politiku Milenko Čučković, direktor Mašinske škole Pančevo mr Milorad Ilić i predstavnici kompanije NIS – dr Snežana Lakićević, savetnik direktora za saradnju sa univerzitetima, naučnim i obrazovnim institucijama i rukovodilac projekta “Energija znanja”, Zoran Nikolajević, rukovodilac službe elektroenergetike i Aleksandar Filipović, direktor centra za zajedničke “HR” servise.\nCilj saradnje je da se pripremi memorandum o saradnji sa Mašinskom školom i danas je bio preliminarni sastanak, u svrhu pripreme smerova u Mašinskoj školi koji su potrebni Naftnoj industriji Srbije i gde bi učenici odmah nakon završetka školovanja mogli da pronađu posao, a takođe i da tokom celog školovanja budu u dualnom obrazovanju.\nTakođe, Naftna industrija Srbije je spremna da ostvari saradnju i sa Tehničkom školom “23. maj” u Pančevu, tako da se u narednom periodu planira sastanak i sa njima.\nMr Tatjana Božić, članica Veća za obrazovanje kaže da će naredni sastanak biti održan u Mašinskoj školi, gde će biti prisutni i profesori.\nOno što je veoma značajno, je da su iz kompanije NIS veoma ozbiljno shvatili kompletan ulazak našeg obrazovnog sistema u dualno obrazovanje. Oni su analizirali plan i program Mašinske škole i dali ideje i sugestije o tome koje su njima oblasti potrebne da deca znaju i šta je ono što je važno za struku onog ko želi kod njih da se zaposli, a takođe su bila prisutna i trojica profesora koji su takođe dali svoje mišljenje na te predloge i sugestije na plan i program Mašinske škole, odnosno pojedinih smerova. Cilj daljeg razgovora jeste da se usaglase obrazovne potrebe i smerovi i da se takav predlog uputi za narednu godinu ministarstvu na odobrenje smerova koji će ući u dualno obrazovanje, istakla je Tatjana Božić.\nVažno je i napomenuti da je ovo i prvi put da kompanija NIS radi sa srednjim školama.\ndr snežana lakićević


28. januara 2021. admin\nSlužba Doma zdravlja Polivalentna patronaža u saradnji sa ZZJZ i Crvenim krstom obeležila je po Kalendaru Javnog zdravlja „Evropsku nedelju prevencije raka grlića materice“, sa ciljem da se ukaže na značaj ranog otkrivanja ove bolesti.\nU Službi za zdravstvenu zaštitu žena i zaposlenima u Predškolskoj ustanovi „Pčelica“ u Laćarku, podeljen je edukativni materijal i individualnim savetovanjem ukazano je na značaj redovnih preventivnih pregleda.\nRak grlića materice je drugo po učestalosti maligno oboljenje kod žena, od kojeg oboli oko pola miliona žena u svetu svake godine.\n*Najvažniji faktor rizika za nastajanje ovog karcinoma je infekcija određenim tipovima humanog papiloma virusa.\n*Česta promena partnera i rano stupanje u polne odnose,što se dovodi u vezu sa polnim infekcijama\n*Pušenje povećava rizik za nastanak raka grlića materice\nU Srbiji su doneti Nacionalni programi za skrining raka grlića materice, raka dojke i kolorektalnog raka ,koje bi trebalo da u narednom periodu značajno smanje obolevanje i umiranje od ovih bolesti.\nNova Kovid ambulanta za kontrolne preglede\nOglasi za radno mesto doktor medicine


Najpotrebniji kvalifikovani radnici @ InfoBijeljina\nNajpotrebniji kvalifikovani radnici\nObezbjeđenje kvalitetne radne snage, povećanje investicija i pokretanje inovacija najveći su izazovi sa kojima se suočavaju privrednici, istaknuto je juče na konferenciji “Kako bolje i kako više podržati razvoj malih i srednjih preduzeća”.\nKonferenciju, kojoj je prisustvovalo oko 100 privrednika, predstavnika organizacija i institucija, organizovala je Agencija za razvoj preduzeća “Eda” iz Banjaluke sa Ministarstvom industrije, energetike i rudarstva RS, a uz podršku Švedske agencije za međunarodnu saradnju (SIDA) i Ambasade Švedske u BiH.\nDirektor preduzeća “Spektra DMG” Goran Kecman istakao je da je glavni problem sa kojim se suočava privreda nedostatak kvalifikovane radne snage.\n- Konstantno ulažemo u nove materijale, tehnologije i opremu, ali veoma teško dolazimo do kvalitetnih radnika. Privredno okruženje mora biti kvalitetnije i radnici će ostajati ovdje ako budemo ulagali u poslovni ambijent. Ukoliko proizvodimo proizvode visoke dodatne vrijednosti i plate će postepeno rasti - rekao je Kecman.\nPomoćnik ministra industrije, energetike i rudarstva u resoru malih i srednjih preduzeća i preduzetništva Zoran Savić rekao je da su mala i srednja preduzeća nosioci razvoja Republike Srpske.\n- Ovo je prilika da saslušamo probleme privrednika i da pokušamo naći način za njihovo rješavanje. Omogućili smo preduzetnicima da za jedan dan i uz naknadu od 30 maraka registruju djelatnost i to sve na jednom mjestu - rekao je Savić i dodao da će Vlada RS nastaviti da podržava mala i srednja preduzeća.\nDirektor Agencije “Eda” Zdravko Miovčić istakao je da je u idućem periodu neophodna harmonizacija zakonskih rješenja.\n- Cilj nam je ubrzati ekonomske integracije sa Evropskom unijom u oblasti podrške malim i srednjim preduzećima - rekao je Miovčić.\nAmbasador Švedske u BiH Anders Hagelberg rekao je da u većini evropskih zemalja u sektoru ekonomije privatni sektor zauzima oko 50 odsto, dok u BiH taj procenat iznosi 25, što ograničava mogućnosti koje taj sektor pruža.\n- Da bi se stvorilo veće bogatstvo koje privatni sektor može da donese u BiH, potrebno je poboljšati opšte uslove u kojima posluju firme i stvoriti okruženje puno povjerenja - rekao je Hagelberg.\nPomoć iz Švedske\nAnders Hagelberg je rekao da je Švedska preko SIDA uložila više od 17 miliona evra.\n- Fokusirani smo na ekonomski razvoj, vladavinu prava i zaštitu životne sredine - rekao je Hagelberg i dodao da je Švedska jedan od najvećih donatora u BiH.


Sve više zaraženih đaka u Subotici\nKada su učenici u pitanju, epidemiološka situacija u Subotici je izrazito nepovoljna, kažu stručnjaci. Od početka školske godine je primetan rast zaraženih đaka, koji, iako uglavnom imaju blažu klinički sliku, mogu biti izvor infekcije za druge osobe u kolektivu.\nHemijsko-tehnološka škola u Subotici je drugi mesec ove školske godine počela sa 28 kovid pozotivnih đaka i 9 inficiranih osoba među zaposlenima. U školi ukupno ima 34 odeljenja, a u 15 odeljenja ima jedan ili više zaraženih đaka. U odeljenjima gde ima više od dva pozitivna učenika, a takvih odeljenja ima trenutno dva, đaci su podeljeni u grupe. Jedna grupa je u potpunosti na onlajn nastavi, kažu u ovoj subotičkoj ustanovi, u kojoj za sada bez većih problema uspevaju da organizuju nastavu i poštuju propisane mere.\n“Uspevamo da se organizujemo, a na taj kombinovani način, odnosno na onlajn nastavu smo se nažalost navikli u predhodnom periodu, tako da nam ni to ne predstavlja neki veći problem. Bez obzira koji je vid nastave u pitanju, maksimalno se trudimo da poštujemo sve propisane mere. Sada je preporuka da i nastavnici i učenici sve vreme boravka u školi koriste maske i da držimo distancu, tako da se mi trudimo da to tako i bude. Što se tiče vežbi i praktične nastave, tu su učenici već svakako podeljeni u manje grupe, tako da je tamo još lakše organizovati to sve i ispoštovati mere”, objašnjava Ivan Rančić, pomoćnik direktora Hemijsko-tehnološke škole Subotica.\nU Subotici od početka školske godine raste broj zaraženih đaka. U prvoj nedelji septembra ih je bilo 19, u drugoj 44, u trećoj 85, u četvrtoj nedelji je došlo do male stagnacije, ali je u petoj je brojka opet skočila na 130. Klinička slika učenika varira, ističe epidemiolog doktor Nebojša Bohucki.\n“Uglavnom je to takvo stanje da liči na grip ili influencu, znači povišena temperatura, kašalj, zapušenost i curenje nosa, i slično. Međutim neka deca imaju i dosta težu klinički sliku, sa visokom temperaturom koja prelazi 39, pa čak i 40 stepeni, moguće su komplikacije u prvom redu upala pluća, mada moram da naglasim da neki đaci imaju veoma blagu klinički sliku, poput kijavice”, ističe dr Nebojša Bohucki, epidemiolog Zavoda za javno zdravlje Subotica.\nDoktor Bohucki napominje da su đaci veoma efektan izvor infekcije za ostala lica u kolektivu u kojem se nalaze, pa zbog toga, čak i kada imaju blaže simptome koji možda liče na grip ili alegriju, treba da odu na dijagnostiku kod pedijatra.


13,43% vozila od kontrolisanih je tehnički neispravno | Prijedor - Portal grada Prijedora - GradPrijedor.com\n13,43% vozila od kontrolisanih je tehnički neispravno\nPolicijski službenici Centra javne bezbjednosti Prijedor su, u dane 28. i 29. decembra 2016. godine, sproveli akciju „Pojačane kontrole tehničke ispravnosti motornih vozila i posjedovanja zimske opreme“.\nTokom akcije na području CJB Prijedor ukupno je kontrolisano 268 učesnika u saobraćaju, od čega 63 vozila nisu posjedovala propisanu zimsku opremu.\nBroj vozila upućenih na vanredni tehnički pregled zbog utvrđene tehničke neispravnosti je 36, a na upućeni vanredni tehnički pregled nije se odazvalo 16 vozača. Iz saobraćaja su isključena 42 vozila, od čega 33 zbog tehničke neispravnosti vozila.\nTokom sprovođenja akcije sankcionisan je i 71 vozač zbog ostalih evidentiranih prekršaja iz oblasti bezbjednosti saobraćaja.\nCentar javne bezbjednosti Prijedor apeluje na vozače motornih vozila da zbog vremenskih prilika, niskih temperatura i magle, koje doprinose klizavom kolovozu, prilagode brzinu uslovima puta, te poštuju saobraćajne propise.


Otvoren konkurs za peti Telenor forum mladih 2017 | odgovornoposlovanje.rs\nBeograd, 6. jun 2017. – Telenor forum mladih 2017 održaće se pod sloganom „Digitalizacija za mir“ u saradnji Telenor grupe i Nobelovog centra za mir, petu godinu zaredom. Cilj foruma mladih je angažovanje u prevazilaženju društvenih izazova uz doprinos digitalnih tehnologija.\nPravo na učešće imaju kandidati između 20 i 28 godina, još uvek studiraju ili su nedavno završili fakultet, odlično govore i pišu na engleskom jeziku i imaju ideju kako bi se neko važno društveno pitanje moglo rešiti uz pomoć digitalnih tehnologija.\nNa Forumu učestvuju po dva kandidata iz svake zemlje u kojoj Telenor posluje, širom Evrope i Azije. Forum počinje 8. decembra u Oslu, kada će učesnici biti podeljeni u timove i dobiti zadatke na kojima će raditi tokom godine. Naredno okupljanje očekuje ih sledeće godine u Bangkoku, gde će predstaviti svoja digitalna rešenja.


Glumca Marka Janjića gledaoci imaju priliku da gledaju na televiziji "Prva" zahvaljujući seriji "Urgentni centar", a malo ko zna njegovu lepu suprugu Bojanu.\nMarko u ovoj TV drami tumači uspešnog hirurga Marka Pavlovića, ali koliko god je u svojoj profesiji uspešan, toliko mu je privatan život na klimavim nogama, te je emotivno nesiguran.\nIvan Bosiljčić o porodici, planovima, zašto ga nema na filmu: Mir-Jam je prošlost\nI dok ovaj marljivi doktor u seriji ima problem da uskladi porodični i poslovni život, te u u ulozi oca deluje krajnje haotično i dezorjentisano, u realnom životu Janjiću, srećom, cvetaju ruže.\nSupruga Bojana i on su nekoliko meseci pred početak serije dobili sina Andriju, a više njihovih zajedničkih fotografija pogledajte OVDE. Marko janjić je otkrio da ga zbog serije "Urgentni centar" i uloge koju tumači zovu doktore, a anegdtu koju je ispričao pročitajte OVDE.\nDRAMA Kija Kockar hitno završila u Urgentnom!\nŽeljko Samardžić glumio u "Urgentnom centru", a NIJE MOGAO DA VERUJE šta je doživeo od glumaca


Nova namena starih behaton ploča – RADIO TELEVIZIJA BOR\nNova namena starih behaton ploča\nBOR – Za uređenja trotoara i javnih površina u Boru iz gradskog budžeta ove godine izdvojeno je 100 miliona dinara. U ulici Moše Pijade do sada je zamenjena više od polovine behaton ploča novim, a one ploče koje su uklonjene i nisu oštećene neće biti bačene.\nOne se postavljaju na delu trotoara u ulici Nikole Pašića, kod železničke stanice i na taj način će i ovaj deo biti preuređen, ali će cena biti znatno manja, kažu u lokalnoj samoupravi. Ostatak trotoara u ovoj ulici biće asfaltiran, a to je samo deo radova koji su predviđeni za ovu sezonu.\nOsim uređenja trotoara, u planu je i uređenje parking prostora u gradu, a u toku je i izrada studije koja bi trebalo da pokaže koliko je još parking mesta u gradu potrebno i na kojim lokacijama, s obzirom na to da se procenjuje da u gradu ima 24 hiljade vozila, dvostruko više u odnosu na vreme kada su planirani i građeni stambeni objektu u Boru.\nTags: aleksandar milikic, Bor, grad bor, trotoari, uređenje trotoara\nPrevious U susret prazniku Svetih apostola Petra i Pavla\nNext Stiže leto


ZAGREB – Predsednik Hrvatske Zoran Milanović izjavio je danas da Hrvatska podržava Crnu Goru i da je poseta njegovog crnogorskog kolege i poruka Beogradu, a Milo Đukanović da je zvanična Podgorica radila na pitanju autokefalnosti CPC, ali da je, kako je rekao, to dug proces za koji je potrebno vreme.\nĐukanović je danas doputovao u dvodnevnu službenu posetu Zagrebu i Brionima, koja je usledila samo desetak dana nakon nemira na Cetinju, kada su njegove pristalice protestovale protiv ustoličenja mitropolita crnogorsko-primorskog SPC Joanikija.\nMilanović je potvrdio da je poziv Đukanoviću da dođe u Zagreb usledio, kako je naveo, nakon „ovih čudnih i nezgodnih događaja na Cetinju zadnjih dana“.\n„Hteli smo dati podršku otvorenoj Crnoj Gori, većinu toga smo razjasnili. Crna Gora je 1997. godine mene navela da se zapitam, možda je to drugačija država. To je bilo kada je demonstrante na Tuzi, kod Podgorice, gde žive Albanci, kada je svetina išla fizički da se obračuna, zaustavila ih je policija“, ispričao je Milanović.\nRekao je da je to bio prvi put na prostorima, kako je naveo, „divljački turbulentne Jugoslavije, da je u tim krajevima policija stala u zaštitu nacionalne manjine koja je bila tretirana kao neprijatelj“.\nOd tada je, kaže, Crna Gora drugačija, kandidat za članstvo u EU i otvorila je svoje poslednje poglavlje.\nĐukanović je rekao da je fokus razgovora sa Milanovićem bio na evropskim integracijama, evropskoj budućnosti i pođednako stabilnosti Balkana.\n„Zbog toga nas pogađa deficit pažnje iz Evrope na zbivanja u Crnoj Gori“, rekao je Đukanović i u tom kontekstu istakao da „Rusija na prostoru Zapadnog Balkana deluje radi plasmana geopolitičkih interesa“.\n„Poruke koje dobijamo iz Moskve je da je naše članstvu u NATO-u nije dobar geopolitički izbo…“, rekao je, između ostalog, Đukanović.\nNa pitanje da li je poziv Đukanoviću i poruka Beogradu, Milanović je odgovorio potvrdno, ne precizirajući detalje i ponovo se prisetio nekih događaja iz prošlosti, označivši Berlin i Brisel „nepostojećim“ kada je, kako je rekao, bila potrebna podrška Sarajevu, Zagrebu, Beogradu…\n„Moja poruka je: bavite se samim sobom. Brisel da, ali u onoj meri u kojoj želite biti članica EU“, rekao je Milanović.\nNa pitanje zašto se Crna Gora do sada nije bavila pitanjem autokefalnosti CPC, Đukanović je rekao:\n„Bavili smo se pitanjima autokefalnosti crnogorske pravoslavne crkve, to je proces koji traži vreme i mora se pažljivo voditi. Ima sporiju dinamiku nego što su politički procesi“.\nNajavljujući novi scenario za rešenje pitanja crnogorske crkve, Đukanović je rekao i ovo:\n„Želim samo da skrenem pažnju da to nisu pitanja koja se prelamaju preko kolena i ona obavezno završavaju u krvoproliću“.


MITROVIĆ: Završićemo bazen zbog građana\nGradonačelnica Vršca Dragana Mitrović saopštila je danas da će se nastaviti izgradnja bazena kog Gradskog jezera, jer nikom nije u interesu da uloženo propadne, niti da građani ostanu bez vrednog sadržaja.\n- Izgradnja bazena je stala, jer je bilo potrebno srediti urbanistički i pravni haos koji su naši prethodnici ostavili. Grad Vršac je podneo krivičnu prijavu zbog zloupotreba položaja odgovornih lica na radovima prve faze izgradnje bazena na Gradskom jezeru, kaže za portal eVršac gradonačelnica Dragana Mitrović.\nPored nastavka izgradnje olimpijskog bazena, završena je prva faza rekonstrukcije Trga pobede, počinje rekonstrukcija Sterijinog sokačeta, a u planu je i završetak prve faze obnove bivšeg Doma JNA i njegovo "pretvaranje" u Kreativni generator, kao i izgradnja novog groblja.\n- Rekonstrukcijom Trga pobede dobili smo kompletno uređen javni prostor u centru grada. Kada bude završen, zaokružićemo ambijentalnu celinu, koju čini niz trgova - Trg Svetog Teodora Vršačkog, Svetonikolajevska porta, Pozorišni trg, Svetosavski trg i Trg pobede, kaže Mitrović.\nGradonačelnica Vršca podseća i da je obnovljena fasada na Gradskoj biblioteci, da se završava rekonstrukcija i adaptacija bivše garnizonske ambulante u jaslice, te da će se značajno investirati i u školske i objekte u naseljenim mestima.\n- Vrščani koji žive u okolnim zgradama apeluju već dugo vremena da se ovaj deo grada uredi. Ispunićemo njihove zahteve. Kompletno ćemo urediti zelene površine, pešačke staze, parking, javnu rasvetu, atmosfersku kanalizaciju i dečje igralište, kako bi mališani iz centra grada imali gde da provode svoje slobodno vreme, kaže Mitrović.


Izbor za srpskog predstavnika na Eurosongu večeras u 21 (VIDEO) - Scena - Dnevni list Danas\nPočetna » Scena » Izbor za srpskog predstavnika na Eurosongu večeras u 21 (VIDEO)\nNa osnovu objavljenog konkursa za izbor srpskog predstavnika na takmičenju za „Pesmu Evrovizije“, koja će se u maju ove godine održati u Lisabonu, selekciona komisija je u konkurenciji od 75 kompozicija odabrala 17 koje će večeras biti izvedene na festivalu „Beovizija 2018“.\n1Piše: Danas Online 20. februara 2018. 09.42 Izmenjeno: 09.53\nNakon devet godina, publika i petočlani žiri će svojim glasovima odlučiti ko će nas predstavljati na 63. po redu izboru za najbolju pesmu Evrope. U direktnom prenosu na RTS 1, večeras od 21.00 u Centru „Sava“ nastupiće svih 17 učesnika sa pesmama:\nUmoran – RAYBASS\nbeovizija, evrovizija, pesma\n20. februara 2018. u 12.46\nOve pesme koje ste prikazali u vesti su po meni i najkvalitetnije: Mogu reći da sam se iznenadio da ima ne jedna nego 4 ili 5 pesama koje su producirane tako dobro. Ne bih rekao ni za jednu da je „pobednička“, ali će nas lepo predstaviti. Moj favorit je Rambo, ali to teško da će da se desi u ovom životu.


Sinoć je završen tredicionalni Novogodišnji turnir u malom fudbalu - Glas Zaječara\nHome Sport Sinoć je završen tredicionalni Novogodišnji turnir u malom fudbalu\nSinoć je završen tredicionalni Novogodišnji turnir u malom fudbalu\nSinoć je završen tredicionalni Novogodišnji turnir u malom fudbalu.\nEkipa Grad Zaječar Apoteka Uniprom M pobednik je 28. Novogodišnjeg turnira, savladavši u finalu, posle izvođenja penala, rezultatom 4:3 ekipu Centro Promet. U regularnom delu utakmice bilo je nerešeno 1:1.\nU kategoriji veterana u finalnoj utakmici ekipa „Ajriš pab“ je pobedila ekipu „Freš“ i odnela nagradu od 25.000 dinara.\nU kadetskoj konkurenciji sastali su se „Igraonica Timok“ i „Beče/Ćao ćao“ (ekipa iz Bora i ekipa iz Zaječara). Zaječarci su pobedili rezultatom 3:1.\nMilan Stanković, zamenik gradonačelnika Grada Zaječara, uručio je pehar za I mesto i nagradu od 350.000 dinara.\nOrganizator Novogodišnjeg turnira u malom fudbalu „Zaječar 2018“ bio je Sportski savez Grada Zaječara, a pokrovitelj Grad Zaječar\nPrethodni tekstZbog radova na mreži bez napajanja električnom energijom sutra…\nNaredni tekstCene goriva padaju


Društvo novinara BiH osuđuju napad na ekipu RTRS-a\nDruštvo novinara BiH osuđuju napad na ekipu RTRS-a u neposrednoj blizini zgrade Predsjedništva BiH, koji se dogodio u četvrtak, 10. januara.\nPrema dostupnim informacijama, vozaču RTRS-a Slobodanu Vaskoviću, koji je u automobilu čekao ekipu koja je pratila konferenciju za novinare u Predsjedništvu BiH, prišlo je nepoznato lice i uz psovke i uvrede udarilo nogom službeni automobil RTRS-a i pljunulo u staklo na vozačevim vratima.\nSlučaj je prijavljen MUP-u Kantona Sarajevo.\nDruštvo novinara BiH još jednom upozorava na trend učestalih napada na predstavnike medija u BiH, odnosno da pojedinci svoje neslaganje sa određenom politikom iskazuju napadajući, sve agresivnije, novinare i medijske radnike.\nS obzirom da se incident dogodio u neposrednoj blizini Predsjedništva BiH, ali i zgrade MUP-a Kantona Sarajevo, od velike je važnosti da se napadač što prije identificira i procesuira, jer smatramo da je upravo nepoduzimanje adekvatnih mjera protiv napadača na medije jedan od glavnih uzroka negativnog trenda napada na medije. Također, insitucije države BiH, ali i drugh nivoa vlasti, moraju više povesti računa o sigurnosti medijskih radnika, jer napadi na medije u neposrednoj blizini institucija u kojima se održavaju press konferencije ugrožavaju i njihov kredibilitet.


Tekst objavljen: 03.11.2021 11:45\nPogledajte poslove koje smo odabrali za sredu, 3. novembar\nPozicija: Viši stručni saradnik – poslovi sa preduzećima i stanovništvom\nUslovi: VII stepen stručne spreme - ekonomski fakultet, najmanje 3 godine radnog iskustva na poslovima upravljanja kreditnim rizikom, aktivno znanje engleskog jezika, poznavanje odgovarajuće zakonske regulative relevantne za obavljanje posla\nKompanija: Vivex Group d.o.o.\nPozicija: Serviser bankarske opreme\nUslovi: IV stepen stručne spreme ili VI stepen stručne spreme – smer elektronika ili računari, poželjno radno iskustvo, osnovno poznavanje rada na računaru (MS Office), poznavanje engleskog jezika, aktivan vozač - B kategorija\nKompanija: S-group d.o.o.\nPozicija: Komercijalista na terenu Vojvodine\nUslovi: Minimum završen IV stepen stručne spreme, posedovanje vozačke dozvole B kategorije - aktivan vozač, poznavanje rada na računaru (MS Office paket) i aktivno korišćenje interneta, razvijene komunikativne i pregovaračke sposobnosti, odgovornost, analitičnost, pouzdanost\nLokacija: Novi Sad, Subotica, Sombor, Zrenjanin, Kikinda\nKompanija: Don Don d.o.o.\nPozicija: Pogonski elektroinženjer\nUslovi: Završen fakultet Elektrotehnike ili viša Elektrotehnička škola, minimum 3 godine iskustva na rukovodećoj poziciji u održavanju, iskustvo u rukovođenju, Odlične organizacione veštine, izražena proaktivnost i dinamičnost, spremnost na smenski rad, upornost i usmerenost na rezultate\nLokacija: Niš, Kragujevac, Subotica\nKompanija: Ko to tamo pakuje d.o.o.\nUslovi: Smisao za estetiku, iskustvo u pakovanju poklona, snalažljivost, spremnost na rad sa ljudima


Severna Koreja otvara vrata svojih nuklearnih postrojenja - 2004-01-02\nJužnokorejsko ministarstvo inostranih poslova saoštilo je da æe jedna delegacija, u kojoj æe biti nekoliko amerièkih kongresnih politièkih savetnika i nuklearnih struènjaka, posetiti iduæe nedelje Severnu Koreju. Kako za Glas Amerike iz Tokija izveštava Stiv Herman, grupa je pozvana od strane staljinistièkih severnokorejskih vlasti da poseti kontroverzno nuklearno postrojenje u Jongbjonu.\nAko do posete dodje to æe biti prvi put da je strancima dozvoljen obilazak glavnog severnokorejskog nuklearnog kompleksa otkada je njena komunistièka vlada, pre dve godine, otkazala gostoprimstvo inspektorima Ujedinjenih nacija. U oktobru Severna Koreja je objavila da je u Jongbjonu zapoèela preradjivanje osam hiljada potrošenih šipki nuklearnog goriva, od koga bi moglo da se dobije dovoljno plutonijuma za izradu nekoliko atomskih bombi. Južnokorejski funkcioneri kažu da æe amerièka delegacija boraviti u Severnoj Koreji èetiri dana, poèevši od 6. januara. Kako je izvešteno, u desetoèlanoj delegaciji biæe nekoliko saradnika amerièkog Kongresa, jedan bivši direktor amerièke laboratorije za nuklearno naoružanje u Los Alamosu, jedan struènjak za Kinu sa univerziteta Stenford i jedan bivši funkcioner Stejt departmenta koji je nekada pregovarao sa Severnom Korejom. Prema amerièkom dnevniku USA Today, Bela kuæa je odobrila tu posetu. Dva meseca ranije, Bušova administracija je spreèila planiranu posetu kongresne delegacije Severnoj Koreji. Jedan funkcioner amerièke ambasade u Seulu izjavio je da nema informaciju o predstojeæoj poseti i da ne može da komentariše agencijske izveštaje o njoj.\nPoseta æe biti obavljena u jeku nastojanja da se sazove druga runda multilateralnih razgovora o severnokorejskom nuklearnom programu. Prva runda, u kojoj su uèestvovale obe Koreje, Sjedinjene Države, Kina, Japan i Rusija, završila se bez rezultata. Bušova administracija istièe da bi sporazum o obustavljanju severnokorejskog programa za razvoj nuklearnog naoružanja morao da bude potpun, trajan i podložan verifikaciji.\nNovi razgovori oèekuju se veæ više od mesec dana, ali je proces po svemu sudeæi u zastoju. Diplomate kažu da i dalje postoje nesuglasice oko redosleda poteza za postizanje spirazuma o ukidanju severnokorejskog nuklearnog programa u zamenu za multilateralne bezbednosne garancije. Napetost izmedju Vašingtona i Pjongjanga je porasla pre 15 meseci, kada su amerièki funkcioneri saopštili da je Severna Koreja priznala da ima program za razvoj nuklearnog naoružanja, uprkos tome što medjunarodni sporazumi to zabranjuju.


SNS traži istragu protiv Đilasa i Radulovića | Srbija News | Al Jazeera\nSaša Radulović prošlog vikenda podnio ostavku (Al Jazeera)\nSrpska napredna stranka (SNS) tražila je od nadležnih državnih organa da provedu hitnu istragu o „brojnim kriminalnim radnjama“ nekadašnjeg gradonačelnika Beograda Dragana Ðilasa i bivšeg ministra privrede Saše Radulovića.\nKako se navodi u priopćenju SNS-a, istraga bi se trebala baviti navodnim „kriminalnim radnjama“ Dragana Ðilasa u Beogradu, kao i djelima koje je, kako tvrde u SNS-u, počinio Radulović, „provodeći stečajne postupke i uništavajući firme i fabrike po Srbiji“.\n„Takođe, zahtevamo da se ispitaju svi navodi, od prvog do poslednjeg, o kojima je, u svom pismu, govorio političar Saša Radulović“, traže iz SNS-a.\nNaprednjaci su dodali kako je Demokratska stranka posljednja koja ima pravo govoriti o reformama i borbi protiv kriminala i korupcije u Srbiji, napominjući da su „upravo oni ti koji su ekonomski uništili Srbiju, opljačkali i osiromašili građane“.\n„Srpska napredna stranka uradila je za kratko vreme, od samo 18 meseci, više nego što su demokrate u svim svojim mandatima“, priopćili su iz SNS-a.\nDS: Ispitati nepravilnosti\nDemokratska stranka prethodno je zatražila od nadležnih organa da ispitaju sve nepravilnosti na koje je ukazao Radulović, koji je podnio ostavku na funkciju ministra privrede u proteklu subotu.\nU priopćenju koje je DS odaslao jutros navodi se da “ovako ozbiljne optužbe za korupciju zahtevaju odgovor države“.\nPrema ocjeni DS-a, ostavka Radulovića „najjasnije govori o načinu na koji Srbijom upravlja jedan čovek“.\nTa stranka je od medija i stručne javnosti tražila da se navodima Radulovića posvete na isti način kao što to čine kada su u pitanju neimenovani izvori koji optužuju funkcionere DS-a.\nRadulović je u utorak optužio kabinet prvog potpredsjednika Vlade Srbije Aleksandra Vučića da je „bio i ostao glavni kočničar svih reformi“.\nU obrazloženju ostavke Radulović je pojasnio kako nijedna od reformi nije provedena, a paket mjera ekonomske stabilizacije, na kojem su radili Ministarstvo finansija i kabinet prvog potpredsjednika, „potpuno je promašen“.\nNjegova je ocjena da je proračun za 2014. neodrživ, „u delovima neozbiljan i ni približan onome što je Srbiji potrebno“, te da je sadašnja ekonomska politika „svojevrsni miks svih propalih politika prethodnog ministra finansija, uz razna arapska, kineska, ruska, beloruska i druga čuda i netransparentne ugovore“.\nZa Srbiju, po riječima Radulovića, postoje dva puta – propala ekonomska politika subvencioniranja, korupcije, partijskog zapošljavanja, samovolje pojedinaca, pljačkaške privatizacije, parazita koji žive na leđima društva i drugi, mnogo teži – put odgovornosti, napornog rada, domaćinskog ponašanja i pristojnosti institucija sistema.\nMinistar Radulović je podnio ostavku zbog neprovođenja reformi.\nVlada Srbije namjerava ograničiti subvencioniranje privrede, a zauzvrat najavljuje manja porezna opterećenja.\nBeograđani pesimistični uoči izbora\nPredsjednik Srbije raspisao vanredne parlamentarne izbore za 16. mart, poručivši da tu državu čekaju teške i bolne reforme.


Vesti online / Vesti / Svet / Superoluja Sendi odnela 76 života\nRTS, Beta A\nSuperoluja "Sendi" odnela najmanje 76 žrtava. Život u Njujorku vraća se u normalu. Otvoreni aerodromi, berza radi na agregat, autobusi prenatrpani, jer će metro delimično proraditi popodne. U more oko Njujorka izlilo se milion litara dizela, čišćenje u toku.\nPovećanju broja stradalih doprineo je porast žrtava u Njujorku. Petnaest tela pronađeno je na Stejten ajlendu, čiju je jugoistočnu stranu oluja pogodila svom silinom, prenosi Rojters.\nGrad Njujork i severoistok SAD polako se vraćaju u normalu posle superoluje "Sendi", u kojoj je u priobalnim gradovima život izgubilo najmanje 64 ljudi, a milioni su ostali bez struje.\nFinansijska tržišta su ponovo otvorena, a njujorška berza, koja je prvi put od 1888. godine bila dva dana zatvorena zbog vremenskih uslova, radi pomoću agregata.\nMilioni litara nafte se izlili u njujorški zaliv\nKako javlja Si-En-En,u toku je čišćenje oko milion litara dizela koji se izlio u vode kod obala Njujorka, posle prolaska superoluje "Sendi".\nDo izlivanja je došlo zbog pucanja tankera za skladištenje u obližnjoj ranfineriji kojom upravlja "Motiva", čiji je deo u vlasništvu velike naftne kompanije "Šel". Američka obalska straža nadgleda čišćenje u kome učestuje oko 100 radnika koji pokušavaju da ograde naftnu mrlju kako se ne bi dalje širila.\nDelimičan rad metroa\nPretrpani autobusi vozili su Njujorčane na posao pošto je metro zatvoren zbog toga što su poplavljeni tuneli, ali se posle tri dana prekida očekuje da neke linije budu otvorene, izjavio je direktor gradskog prevoza Džozef Lota.\nSaobraćaj će biti uspostavljen na 14 od ukupno 23 linije metroa u Njujorku, koje dnevno koristi 5,2 miliona ljudi.\nLinije koje idu u niže delove Menhetna danas neće biti ponovo uspostavljene, pošto je taj deo grada u dalje blokiran.\nPo odluci guvernera države Njujork, Endrjua Kuoma, Njujorčani će zauzvrat moći da do petka metro koriste besplatno.\nStruja ponovo uključena\nAerodromi otvoreni ponovo\nNjujorški aerodromi "Džon F. Kenedi" i "Njuvark" ponovo su otvoreni posle otkazivanja više hiljada letova, zbog čega su putnici danima bili "zarobljeni" na aerodromima. Treći veliki aerodrom "LaGvardija" trebalo bi da bude otvoren danas, navode agencije.\nNjujorška elektrodistribucija uključila je u sredu posle podne struju u oko 2.000 domova u donjem Menhetnu i 28.200 kuća u oblasti Brajton Biča u Bruklinu.\nDve podzemne električne mreže, koje su isključene u ponedeljak uveče zbog poplave, ponovo su puštene u rad. Međutim, neke zgrade još nemaju struju zbog poplavljenih podruma ili štete na opremi.\nElektrodistribucija je saopštila da je sinoć bez struje bilo oko 719.000 potrošača u Njujorku i susednom okrugu Vestčester. Tim brojem je obuhvaćeno i 227.000 kuća i firmi na Menhetnu i 74.000 u Bruklinu.\nPotrošači koji se snabdevaju putem podzemne električne opreme, kao što je Menhetn, treba da dobiju sturju u roku od četiri dana.\nObama prekinuo izbornu kampanju\nAktuelni američki predsednik Barak Obama\nPredsednik Barak Obama, koji je prekinuo predizbornu kampanju šest dana pred izbore, ostavio je po strani nesuglasice sa republikanskim guvernerom Nju Džersija Krisom Kristijem i njih dvojica su helikopterom obišli razorenu obalu, gde su videli poplavenje oblasti i kuće u plamenu.\n"Čitava zemlja posmatra. Svi znaju koliko je teško Nju Džerzi pogođen", izjavio je Obama u jednom centru za evakucaciju u gradu Brigantin, prenose agencije.\nUragan Sendi je u ponedeljak pogodila obalu sa vetrovima brzine 130 kilometara na čas kao retka hibridna superoluja koja je nastala spajanjem sa drugim olujnim sistemom. To je bila najveća oluja koja je pogodila jednu oblast SAD u poslednjih nekoliko generacija. Ona je pre toga u formi uragana usmrtila 69 ljudi na Karibima.\nSendi će verovatno biti jedna od najskupljih oluja u američkoj istoriji. Jedna kompanija za procenu štete od katastrofa objavila je da je "Sendi" napravila štetu koja bi mogla iznositi 15 milijardi dolara.\nČetvrtak 01.11.2012. 17:55\nDa li ste vi svesni koliko je objekata danas oštećeno u Beogradu, Novom Sadu,naročito u Banatu i to Plandištu,Vršcu,B.Karlovcu,B.Crkvi,Alibunaru i selima okolo.Nezapamćeno Jaka Košava sa povremenom kišom obarala drveće,nosila crepove,krovove ljudima .Verujem da ništa bolje nisu prošli ni sa desne obale Dunava a vi gospodo samo o americi.


Za odlazak na Svjetsku konferenciju o radio-komunikacijama u Egiptu 16 predstavnika Regulatorne agencije za komunikacije (RAK) BiH i dva predstavnika Ministarstva komunikacija i transporta u Savjetu ministara u tehničkom mandatu potrošeno je 59.655 KM javnog novca, navodi portal Klix.\nIz RAK su naveli da su u Šarm el Šeik, od 28. oktobra do 22. novembra, poslali 16 lica i da su troškovi službenog putovanja – za avio-prevoz, smještaj i dnevnice iznosili 52.253 KM.\nIz RAK su istakli da se Svjetska radijska konferencija održava svake četiri godine i da predstavlja "najvažniji događaj u vezi sa poslovima upravljanja radio-frekvencijskim spektrom".\n"BiH kao član Međunarodne unije za telekomunikacije ima pravo i obavezu učešća na ovoj konferenciji čime se štite interesi korištenja radio-frekvencijskog spektra u BiH, u skladu sa međunarodnim propisima", pojašnjavaju iz RAK i dodaju da su do sada predstavnici RAK pet puta učestvovali na ovom važnom svjetskom događaju koji okuplja više od 2.000 delegata iz svijeta.\nIz RAK su napomenuli da je na konferenciji u Egipatu učestvovalo 16 članova koji su na skup odlazili u smjenama, u zavisnosti od planiranog rasporeda aktivnosti na konferenciji, kojoj su prisustvovali u prosjeku po sedam dana.\nPutni troškovi članova delegacije Ministarstva koji su učestvovali na konferenciji podrazumjevaju 3.593 KM za avionske karate, 2.628 KM za smještaj, 1.128 KM za dnevnice i ostale izdatke 55,20 KM.\nIz Ministarstva komunikacija i transporta BiH su rekli da su u Šarm el Šeiku boravili i njihovi predstavnici – pomoćnik ministra i šef Odsjeka za komunikacije, ali da nisu učestvovali na panelima.\n"Ova vrsta radne konferencije ne predviđa pojedinačna izlaganja, nego rad i usaglašavanje radiospektra po komitetima, a zatim usvajanje prijedloga na plenarnom dijelu konferencije. Predstavnik ministarstva je u skladu s akreditivima učestvovao na ceremoniji potpisivanja finalnih akata konferencije", pojasnili su iz Ministarstva komunikacija i transporta.\nOstaje nejasno zbog čega su onda predstavnici Ministarstva komunikacija i transporta BiH u izvještaju sa službenog putovanja naveli da “nisu bili panelisti, jer BiH nije imala prijedloga ni zvaničnih primjedbi na druge prijedloge”, prenosi pomenuti portal.\nŠarm el Šeik rak


Regera nije dizajniran za obaranje rekorda ali mu to ne pada teško - AutoExclusive - Auto vesti, Novi, Luksuzni, Polovni automobili...\nRegera model predstavlja grand touring varijantu kompanije Koenigsegg, koji kombinuje svoj moćni hibridni sistem sa 1.500 ks sa luksuznim komforom, što ga čini savršenim za svakodnevnu upotrebu...\nUprkos svojoj poziciji u opsegu švedskog brenda, jedan Regera model posetio je Ring Knutstorp stazu prošle nedelje, postavljajući rekord njenog kruga, oduzevši titulu McLaren Senna modelu, koji je držao vremenom 1.04,50.\nRing Knutstorp predstavlja stazu dugačku 2.079 kilometara, smeštenu u Kagerodu, i često opisivanu kao mali Nirnburgring. Kao što Kristijan von Koenigseg opisuje u videu, ovo nikako nije idealno mesto za Regera model, posebno zbog toga što staza ne poseduje duge pravce, koji bi mu omogućili potpunu upotrebu veoma teškog hibridnog pogonskog sklopa i njegovog nekonvencionalnog jednostepenog menjača.\nIako je jasno da bi Jesko verovatno bio daleko sposobniji na ovoj stazi, performanse Regera modela dokazale su se rekordnim kada je model bio u rukama profesionalnog trkačkog vozača. Pored obaranja prethodnog rekorda postavljenog od strane McLaren Senna modela, Regera je bio brži čak i od trkački orijentisanog i ultralaganog, iako značajno slabijeg, Caterham automobila R500 kompanije BAC Mono.\nRegera je predstavljena u Ženevi 2015. godine, ali je i dalje impresivan model i pravo inžinjersko umetničko delo autoindustrije i danas, što će sigurno ostati i u godinama koje dolaze. Koenigsegg će kreirati još jednu ograničenu seriju sastavljenu od osamdeset jedinica, koje su sve rasprodate po originalnoj startnoj ceni od gotovo 1,75 miliona evra.\nU srcu ove mašine nalazi se petolitarski V8 motor uparen sa tri električne jedinice, koji kombinovano stvaraju 1.500 ks i 2.000 Nm obrtnog momenta, zaduženih za okretanje zadnjih točkova putem direktnog pogonskog sistema. Zahvaljujući ovoj neverovatnoj snazi, Regera je trenutno nosilac titule najbržeg automobila na 0-400-0 km/h, kompletirajući ovaj test ubrzanja i kočenja za 31,49 sekundi.


I. Đ. 7. maja 2017. 04:00\nPredsedavajući albanskog parlamenta Iljir Meta danas je uputio zvaničan poziv članu vodeće stranke Albanaca u Makedoniji DUI Taljatu Džaferiju da u svojstvu predsedavajućeg makedonskog Sobranja poseti Albaniju.\n„Koristim priliku da uputim čestitke na Vašem izboru i pozovem Vas da kao šef parlamentarne delegacije dođete u zvaničnu posetu Albaniji. Makedonija je važan sused, a to je zahvaljujući i albanskom faktoru izgradnje države (stejt bilding). Sve za šta se zalažemo jeste mir, stabilnost i prosperitet svih građana Makedonije i naša saradnja će pomoći napretku njene evropske perspektive“, poručio je Meta.\nKriza u Makedoniji: Džaferi preuzeo funkciju i u kabinet…\nDžaferiju treba pečat, nije ušao u kabinet Veljanovskog\nOvo je Džaferi: Novi predsednik Sobranja bivši albanski…


Година хаоса Доналда Трампа\nPrva godina Donalda Trampa od pobede u trci za Belu kuću bila je uzbudljiva, a vreme koje predstoji biće burno. Ako se ne gleda Trampov Tviter nalog, a pogledaju iz daljine rezultati vladavine republikanskog predsednika, oni su poražavajući, i to u okolnostima kada ta stranka ima svog predsednika, Senat i Predstavnički dom.\nA opet, nisu uspeli da proguraju nijedan ozbiljan zakon. Jedino čime se Bela kuća može pohvaliti je imenovanje Nila Gorsiča za sudiju Vrhovnog suda. Sve drugo je potpuni fijasko, što svedoči da Tramp nema iza sebe bezrezervnu podršku republikanaca.\nNema ništa od gradnje zida prema Meksiku jer Kongres nema nameru da za to izdvoji novac u budžetu, a propala su i dva pokušaja Trampa da sruši famozni Obamaker, kako se kolokvijalno naziva set zakona o zdravstvenom osiguranju kojim je Barak Obama uspeo da isposluje primarnu zdravstvenu negu za 28 miliona Amerikanaca koji nisu imali nikakvo osiguranje.\nTrampovu ideju rušenja zakona bez nuđenja novog, boljeg, pala je u vodu kada je okretanjem palca nadole prelomio glasove Džon Mekejn, republikanski senator iz Arizone.\nTramp je ishitreno pocepao i nacrt Transpacifičkog trgovinskog sporazuma, što su Kinezi vešto iskoristili popunivši tu prazninu i ekonomski se povezujući sa tržištem trećine svetske populacije u Jugoistočnoj Aziji. Nije uspela ni populistička ideja Trampa da muslimanima zabrani ulaz u zemlju, pa je sveo opštu ideju samo na zabranu za državljane šest zemalja, ali ne i Saudijsku Arabiju iz koje je došlo 18 od 19 terorista koji su 11. septembra 2001. napali SAD.\nTramp je obećao i rušenje sporazuma o slobodnoj trgovini sa Kanadom i Meksikom, ali na taj blef nisu naseli čelnici tih zemalja Džastin Trudo i Enrike Penja Njeto, pa je NAFTA još na snazi.\nU najmanju ruku su Trampovi odnosi sa Evropom rđavi, a u svetu mu je veran jedino japanski premijer Šinzo Abe.\nGlavni crni oblak nad Trampovim mandatom je istraga koju specijalni tužilac Robert Muler Treći vodi o njegovim sumnjivim vezama sa ruskom vladom, u cilju sprečavanja Hilari Klinton da postane predsednica. Stvari stoje loše po Trampa jer se krug sužava oko njega sa otkrivanjem novih detalja o sumnjivim kontaktima njegovih saradnika sa obaveštajcima Kremlja.\nTrampov savetnik za nacionalnu bezbednost, general Majkl Flin, podneo je ostavku posle samo 24 dana na dužnosti, upravo zbog ruskih veza. Na optužnici za korupciju (a možda i ruske veze) našao se njegov bivši šef izbornog štaba Pol Manafort, kao i savetnik Džordž Papadopulos koji je i priznao krivicu.\nUveliko Muler saslušava najbliže Trampove saradnike, od Kartera Pejdža, preko Stivena Milera i Majkla Flina, pa do ministra pravde Džefa Sešensa. Naime, istraga ukazuje da bi i sam Tramp mogao da bude optužen za opstrukciju pravde jer je smenio direktora FBI Džima Komija i to onog trenutka kada je saznao da njegovi agenti drže pod lupom i predsednika lično.\nIstini za volju, Tramp nije bio popularan ni kada je ušao u Belu kuću zahvaljujući matematici komplikovanog američkog izbornog sistema i pobedama u tri države: Mičigenu, Viskonsinu i Ohaju. Osvojio je 2,8 miliona glasova manje od Klintonove i postao predsednik SAD sa 44 odsto podrške u javnom mnjenju. Za samo godinu dana uspeo je da se sroza na 26 odsto podrške. Poređenja radi, Ričard Nikson je u aferi Votergejt, na dan podnošenja ostavke, uživao podršku 24 odsto birača.\nIzbori za parlamente nekoliko saveznih država, guvernerska mesta i gradonačelnike, pokazali su da je Demokratska partija uspela da stvori izvesnu „anti-Tramp koaliciju“. Doslovno su zbrisali republikance u Virdžiniji, tradicionalnom uporištu republikanaca. Pobedili su i u Mejnu, Nju Džersiju, osvojili gradonačelnička mesta u Njujorku i Bostonu. Ukratko, ovaj trijumf demokrata ukazuje da će na međuizborima za Kongres iduće jeseni, demokrate gotovo izvesno lako preuzeti kontrolu nad Predstavničkim domom, dok je u Senatu to nešto teža misija jer 25 demokrata brani svoja mesta, dok taj zadatak ima samo osam republikanaca.\nKad likvidirate predstavnike globalista tek tada možete računati da ta nesrećna Čemerika postane iole normalnija! A njihova likvidacija je izuzetno težak zadatak u ovakvim okolnostima! Samo su naivni mislili da bi "globalisti"prepustili nekome,bilo kome,vlast i pozicije!


Održan stručni seminar za zdravstvene radnike iz zdravstvenih ustanova Severnobačkog okruga\nInstitut za javno zdravlje Srbije „Dr Milan Jovanović Batut“, u saradnji sa Zavodom za javno zdravlje Subotica, održao je stručni seminar za zdravstvene radnike iz zdravstvenih ustanova Severnobačkog okruga, a u cilju razvijanja veština za prevenciju i odvikavanje od pušenja.\nNeke od tema koje su zdravstveni radnici slušali na predavanjima su kakva je uloga zdravstvenih radnika u procesu odvikavanja pacijenata od pušenja i na koji način mogu da im pruže podršku, kako i koji su duvanski i nikotinski proizvodi novi na tržištu. Nakon predavanja su učestvovali u radionicama kako bi se što bolje pripremili za nove izazove koje pred njih stavlja duvanska industrija.\nNačelnica Centra za promociju zdravlja pri Zavodu za javno zdravlje Subotica, dr Nada Kosić Bibić, objasnila je da duvanska industrija ubacuje različite supstance u cigarete i duvanske proizvode kako bi zavisnost bila što veća, zbog čega je današnjim generacijama mnogo teže da odtave pušenje, u odnosu na prethodne. Najdelotvorniji metod u prevazilaženju apstinencijalne krize, pokazala se kombinacija savetovanja i adekvatne farmakološke terapije.\nDr Nada je još dodala da je veliki problem i to što zdravstveni sitem nema marketing, niti bilo kakve upozoravajuće ili motivišuće kampanje za razliku od duvanske industrije koja na raspolaganju ima gotovo sve resurse i koristi dobro osmišljenje i agresivne kampanje za plasiranje ovih proizvoda na tržištu.


Severni pol se ubrzano pomera\nNaučnici brinu da sledi velika promena koje nije bilo 780.000 godina.\nTo pomeranje se, kako se čini, ubrzava, pojačavajući zabrinutost od mogućeg okretanja magnetnih polova, smatraju naučnici. Brzina pomeranja Severnog pola povećala se na 48 kilometara godišnje, navodi naučni časopis „Astronomija“.\nDim od požara u Sibiru prvi put stigao do SEVERNOG POLA\nUkoliko dođe do okretanja magnetnih polova, to neće biti prvi put u Zemljinoj istoriji, pošto su polovi promenili mesta najmanje 10 puta u poslednjih 2,6 miliona godina. Poslednji put to se dogodilo pre 780.000 godina. Mnogi naučnici veruju da je došlo vreme za još jedno okretanje polova, prenosi Sputnjik.\nFoto: Apcbg / Wikipedia\nIako je teško proceniti moguće posledice okretanja magnetnih polova, naučnici veruju da ono zavisi od toga koliko dugo će trajati. Ukoliko bude sporo i ako bude trajalo stotinama godina, i ljudi i priroda bi mogli da se prilagode. Naučnici sada smatraju da bi najviše pogođene bile životinje koje migriraju i koje koriste magnetno polje za „navigaciju“.


Reforma javne uprave u Srbiji - PROFESIONALIZACIJA | Institut za javnu politiku\nJedan od najozbiljnijih problema sa kojim se suočavaju države u razvoju pa i Srbija odnosi se na nepostojanje profesionalnih visokoškolskih institucija za obrazovanje, profesionalno osposobljavanje, inovativno usavršavanje karijernih državnih/javnih činovnika, za različite resore državnih/javnih službi, u zemlji (od nacionalnog plana do lokalnih samouprava) kao i za pozicije u inostranstvu - evropskim, regionalnim i globalnim institucijama.\nMada je obrazovanje visokokvalitetnih činovnika u javnom sektoru jedna od najunosnijih investicija, ista nikada nije u pomenutim sredinama prepoznata, pa je to jedan od glavnih razloga nezadovoljavajuće efikasnosti i efektivnosti u radu upravnih organa i organizacija. Otuda povremeni zahtevi i očekivanja, da ove važne poluge vlasti budu racionalnije i modernije ustrojene, ostaju stigmatizovani starom praksom i navikama uskointeresnih, stranačko personalnih rekonsolidacija. Primeri podele izbornog, političkog plena nedvosmisleno pokazuju da su drugi atributi ličnosti, znanja i iskustva, kao i logika karijera u drugom planu, usled čega se institucije sistema lišavaju ključnog resursa.To je naravno loše i za državu i za građane. Godinama viđane slike i (ne)prilike iz parlamentarne prakse kao i iskušeni utisci i efekti rada izvršne i upravne vlasti, kao da nemaju dovoljnu težinu da se sa ovom praksom improvizacija i laicizacija prestane. Sa učincima takve administracije problem imaju i inostrani partneri, iz političkih i ekonomskih krugova, administrativnih institucija i korporativnih organizacija, ali i obrazovaniji građani takvih država. Oni manje obrazovani i neobrazovani to smatraju usudom svake vlasti. Dodatni problemi su međutim i u tome što su i odluke u budućnosti delom prejudicirane i ograničene odlukama u sadašnjosti. Upravo u tome je značajna razlika između razvijenih i nerazvijenih društava, onih koji ne samo da gledaju nego i vide budućnost, i onih zagledanih u prošlost, iz koje teško mogu jasno videti budućnost.\nNo, vratimo se u sadašnjost i sagledajmo statusnu, profesionalnu, edukacionu i promotivnu vrednost javnoupravne struke, službe, karijere u Srbiji. Pored iskazane činjenice o nepostojanju visokoškolskih institucija za obrazovanje državnih/javnih činovnika/službenika, postoje i druge nezadovoljavajuće okolnosti. Tako, na primer, ne postoji društvena i profesionalna saglasnost o tome koja bi teorijsko-empirijska škola mogla biti uzor našoj sredini? Da li država treba da osnuje samostalno takvu obrazovnu instituciju, što je praksa u pojedinim prestižnim administracijama, ili će tu misiju ostvariti kroz javno-privatna partnerstva ili će se osloniti na saradnju sa nekom od priznato-prestižnih škola iz inostranstva? Dodatne pobude za promenom postojećeg alarmantno inertnog stanja u obrazovanju državnih/javnih činovnika zasnovane su na činjenicama da je akreditovano samo tek po nekoliko profesionalno relevantnih disciplina u programima osnovnih i poslediplomskih studija, na domaćim visokoškolskim ustanovama u oblasti društvemnih nauka, bez obzira na njihovu statusnu državno/privatnu svojinsku poziciju! Pripadajući nastavnički kadar, bez obzira na “vijugave” staze sticanja profesionalnih pozicija, takođe iziskuje kvalitativna podizanja i širenja akademskih i profesionalnih znanja i sticanja priznanja, svakako i u drugim akademskim sredinama i profesionalnim asocijacijama, u užem i širem međunarodnom okruženju. Takvih primera je premalo! Nadalje, iz mnogih već poznatih razloga reputacija državnog činovnika nije previše respektabilna i izazovna, naročito ne za one mlade i ambiciozne ljude koji traže kompetitivnije i isplativije profesionalne izazove i brže promocije, te se za studije administracije, kako je iskustvo pokazalo, ne prijavljuju u najvećem broju najkvaliteniji srednjoškolci. Drugačija je motivacija, na strani onih sa skrominjim znanjima, koji u prvom planu prepoznaju veću izvesnost upošljavanja u javnom sektoru, u stanju/vremenu u kome je država glavni poslodavac, a političke stranke najpouzdaniji ekskluzivni promoteri! Analiza kvaliteta udžbenika i pratećih učila, tog užeg javnoupravnog disciplinarnog područja, koja inače predugo značajno nedostaje, takođe ne bi mogla, po osnovanoj pretpostavci, da odobrovolji bolje poznavaoce dometa javnoupravne misli, iz zemalja sa dužom i boljom administrativnom tradicijom! Prevođenje i izdavanje kvalitetnih udžbenika iz sredina sa višom administrativnom kulturom je sporadično i nekonzistentno, jer se ovim poslom samo sporadično bave pojedini izdavači, a znatno ređe to samostalno čine institucije visokog obrazovanja! Te i takve nedostatke i manjkavosti ne mogu nadomestiti povremeni vokacioni kursevi i treninzi, koji često nisu najdoslednije sinhronizovani u pogledu sadržaja i urgentnosti potreba domaće administracije! Sve ove konstatacije upućuju na nedvosmisleni zaključak da se u takvim okolnostima ne mogu steći niti potrebna, prikladna i očekivana lukrativna znanja niti sposobnosti za otkrivanje i utemeljivanje novih razvojnih vizija u ovoj važnoj sferi – državne uprave i javnog upravljanja. Tek sa postepenom a suštinskom promenom ovog letargičnog stanja mogli bi se očekivati prepoznatljiviji pomaci u višedimenzionalnim kvalitetima javne uprave i javnog upravljanja, koje jedino mogu da obezbede i unaprede prikladno obrazovani, specijalizovani javni administratori i menadžeri.\nDa zaključimo, da bi se ovo nepovoljno i neperspektivno stanje promenilo potrebno je formiranje posebne državne strategije za školovanje državnog činovništva u čijem bi oblikovanju sudelovali kompetentni zastupnici državne vlasti (zakonodavne, izvršno-upravne i sudske), stručnjaci iz odabranih akademskih sredina iz zemlje i inostranstva,, predstavnici privrednog i finansijskog kapitala, zastupničke organizacije, zainteresovane IT fondacije i dr. U realizaciji ove strategije, konsenzualno usvojene, pored pomenutih institucija sudelovale bi i specijalizovane evaluacione agencije i masmedijske produkcije. Istovremeno bi se rekonstituisala i nova politika državnog stipendiranja nadarenih studenata na prestižnim fakultetima i školama u inostranstvu, specijalizovanih za posebne profesionalne profile u sferama ekonomije, finansija, prava, politike, javnih politika, društvenih delatnosti itsl. Ovom društveno značajnom javnom pozivu, po logici dobre i održive poslovne politike, verovatno bi se odazvali i realno vodeći domaći i inostrani poslovni (biznis) krugovi.


pink.rs | Vesić: Na sednici skoro 50 tačaka, budžet realan i uravnotežen\nVesić: Na sednici skoro 50 tačaka, budžet realan i uravnotežen\nNa današnjoj sednici Skupštine grada Beograda na dnevnom redu će se naći skoro 50 tačaka, među kojima i predlog budžeta za 2019. godinu koji je, prema rečima zamenika gradonačelnika Gorana Vesića, realan, uravnotežen i usmeren u ulaganja u kapitalne investicije.\n- Budžet grada Beograda će prvi put u istoriji Beograda iznositi više od milijardu evra, tačnije 123.057.148.955 dinara, što je za oko sedam odsto više nego 2018 - rekao je Vesić.\nOn je precizirao da je to zajednički budžet grada Beograda i gradskih opština, s tim da će Grad imati oko 110 milijardi dinara, a opštine oko 13 milijardi.\nVesić je istakao da će prihodi od poreza na dohodak građana biti uvećani za 3,5 odsto, a izvorni prihodi za 6,8 odsto u odnosu na 2018. godinu.\n- Ono na šta smo posebno ponosni jeste to da je ukupno 17,64 odsto našeg budžeta usmereno na kapitalne investicije, što je povećanje od 44,8 odsto u odnosu na 2018. godinu - rekao je Vesić.\nS ponosom je istakao i da ulaganje u kulturu za 2019. godinu iznosi 4,62 odsto budžeta, što je povećanje od oko 11,26 odsto u odnosu na 2018. godinu.\n- Time pokazujemo da smo odgovorna vlast koja vodi računa o kulturi i koja zaista pokušava da investira u kulturu, jer je to investiranje u budućnost naroda - dodao je Vesić.\nUlaganje u saobraćajnu infrastrukturu biće veće za 6,8 odsto nego ove godine, dok će ulaganje u energetsku efikasnost i obnovljive izvore energije biti veće za skoro 127 odsto.\nVesić je naveo da će biti povećano i ulaganje u turizam, kao i u poljoprivredu koje će biti veće za 2,24 odsto.\n- Očekujem da će odbornici prihvatiti ovaj budžet i da ćemo na ovaj način imati jedan zaista razvojni budžet za 2019. godinu koji će omogućiti da Beograd nastavi da se razvija - rekao je zamenik beogradskog gradonačelnika.\nNaveo je da će se na dnevnom redu sednice naći i druge važne tačke, a jedna od najvažnijih jeste ona o koncesiji za izgradnju četiri podžemne garaže.\nNa tenderu o koncesiji, koji je trajao skoro godinu dana, pobedila je kineska kompanija "Šandong", podsetio je Vesić i dodao da će se, ako odbornici usvoje ovaj predlog, omogućiti da kompanija počne sa izgradnjom garaža već od marta sledeće godine.\nPrvo će se graditi podžemna garaža na Studentskom trgu, za koju već postoji građevinska dozvola, a potom garaža na Trgu Republike, pa u Fruškogorskoj i Kosovskoj ulici.\nOdbornici će raspravljati i o Predlogu odluke o dodatnim oblicima zaštite trudnica i porodilja koji podrazumeva da sve žene na teritoriji grada koje rode blizance dobiju dodatnu pomoć u iznosu od 50.000 dinara.\n- Grad Beograd, inače, ima čitav niz mera pomoći kada su u pitanju žene koje rađaju decu i to su mere koje mi dajemo iz gradskog budžeta, a koje nemaju nikakave veze sa pravima koja sve žene na teritoriji Republike Srbije imaju i ostvaruju po zakonu - rekao je Vesić.\nOsim toga, dodao je, pred odbornicima će se naći i odluka o građevinskom zemljištu.\n- Omogućićemo da se prodaju ne samo parcele koje su 100 odsto u vlasništvu grada, već i one gde je grad delimično vlasnik, naravno u skladu sa zakonom. Takođe, investitorima koji grade komunalnu infrastrukturu omogućićemo da mogu da dobiju popust isti kao kad plaćaju naknadu za građevinsko zemljište, što će pospešiti investiranje - rekao je Vesić i podsetio da je od početka ove godine u Beogradu izdato građevinskih dozvola za više od million kvadrata.\nNa dnevnom redu su i izmene odluke o parkiralištima i komunalnoj policiji koja će, pojasnio je, omogućiti da će ubuduće nalog pauku za podizanje automobila moći da daju i komunalni policajci, a ne samo saobraćajni policajci kao što je do sada bio slučaj.\n- Donećemo i jednu odluku koja je predlog opštine Vračar i odnosi se samo na tu opštinu. Ta opština je na zahtev građana tražila da se više ne dozvoljava postavljanje letnjih bašti na mestima koja su predviđena za parkiranje - rekao je Vesić.\nKako je dodao, ta odluka će 2019. godine važiti samo za opštinu Vračar, a onda će se, u zavisnosti od toga kakvi budu njeni efekti, videti da li će biti proširena i na druge beogradske opštine.\nDanas počinje sednica Skupštine Srbije o budžetu i još 60 tačaka\nVESIĆ ZA PINK: Ugovor o partnerstvu za deponju Vinča do kraja meseca (VIDEO)


Pušači prelaze na naše bezdimne alternative | PMI Science\nStvaranje budućnosti bez duvanskog dima\nNaši bezdimni proizvodi\nNaš naučni pristup\nRazvoj platformi Toksikološka procena Klinička procena Percepcija i ponašanje Dugoročna procena\nPušači prelaze na naše bezdimne alternative\nOd prvobitnog lansiranja 2014. godine u Nagoji, Japan, Platforma 1 je postala dostupna širom zemlje u Japanu, Italiji i Švajcarskoj. Od februara 2018. godine dostupna je u većim gradovima u više od 30 zemalja. Milioni pušača su već odlučili da se oslobode duvanskog dima sa Platformom 1.\nDa bi se postigao najveći mogući uticaj na javno zdravlje, od suštinskog je značaja da punoletni pušači u potpunosti pređu na bezdimne alternative, a da nepušači u isto vreme ne počnu da puše u velikom broju.\nPokrenuta su legitimna pitanja u vezi sa javnim zdravljem, uključujući i to da li će bezdimni proizvodi povećati broj ljudi koji počinju da puše, ili dovesti do toga da se bivši pušači vrate pušenju. Kompanija PMI je preduzela korake za rešavanje ovih nedoumica. Primera radi, ustanovili smo sveobuhvatan program procene percepcije i ponašanja pre plasiranja na tržište, kao i studije dugoročnog nadzora, kako bismo pratili neželjene posledice.\nRazumevanje načina za smanjenje rizika za pušače\nRigorozna nauka je u središtu našeg razvoja i procene bezdimnih proizvoda\nNauka koja stoji iza razvoja i procene bezdimnih proizvoda inspirisana je praksama koje se primenjuju u farmaceutskoj industriji za razvoj novih lekova. Pridržavamo se visokih naučnih standarda, i naši programi su usklađeni sa nacrtom smernica izdatim od strane američke Uprave za hranu i lekove (FDA) u njihovom Nacrtu smernica za duvanske proizvode sa izmenjenim rizikom (2012).\nIstražite našu nauku\nVaše korišćenje ovog internet sajta i celokupnog sadržaja ovog internet sajta podleže Uslovima korišćenja\nNaši RRP proizvodi\nProizvodi sa potencijalno smanjenim rizikom („RRP“) je termin koji koristimo kada govorimo o proizvodima koji predstavljaju, ili postoji verovatnoća da predstavljaju, ili imaju potencijal da predstavljaju manji rizik od štetnosti za pušače koji pređu na te proizvode u odnosu na nastavak pušenja. Imamo niz RRP proizvoda u različitim fazama razvoja, naučne procene i komercijalizacije. Budući da naši RRP proizvodi ne sagorevaju duvan, oni proizvode aerosol koji sadrži daleko manje štetnih i potencijalno štetnih sastojaka od onih nađenih u dimu cigarete.


Danska preuzima predsedavanje Evropskom unijom - Bizlife.rs\nDanska preuzima predsedavanje Evropskom unijom\n10:50 Kopenhagen, 30/12/2011\nKada zvona budu oglasila ponoć tokom Novogodišnje večeri, Danska će preuzeti organizaciju i vodjenje rada Evropskog saveta tokom narednih šest meseci.\nGlavni ciljevi predsedavanja Danske Evropskom unijom (EU) će biti da Evropa postane odgovorna, dinamična, zelena i bezbedna, ali pošto je ekonomska kriza u EU daleko od razrešenja, čini se da će podsticanje privrednog rasta ostati na vrhu liste vlade u Kopenhagenu.\nDanska će tokom predsedničkog mandata naporno raditi kako bi bili postignuti konkretni rezulati na četiri pomenuta polja i doprineti izlasku EU iz ekonomske krize i budućem rastu, izjavio je početkom decembra danski ministar za evropska pitanja Nikolai Vamen.\nKako se navodi u izveštajima iz Kopenhagena, Danska koja nije prihvatila evro, preuzeće predsedništvo EU 1. januara u vreme kada zajednička valuta visi o koncu.\nPremijerka Danske Hele Torning-Šmit je obećala da će se tokom predsedavanja boriti za jedinstvo Evrope, ali ona istovremeno mora da reši razdor kod kuće oko toga da li prihvatiti sve dublje i čvršće fiskalne veze u EU.\nSocijaldemokratska političarka Torning-Šmit koja je tek tri meseca na čelu vlade posle 10-togodišnje vladavine desnih konzervativaca, opire se pozivima na referendum o usvajanju fiskalnih pravila koja su u EU predložena ovog meseca za 17 zemalja evro zone.\nDanski glasači su odbacili sporazum iz Mastrihta na referendumu 1992. i država potom nije pristala na četiri elementa pakta: evro, evropsko državljanstvo, te saradnja u oblastima bezbednosti i pravosuđa.\n„Dužnička kriza u Evropi je imala uticaja na dansko javno mnenje kada se radi o evru,“ izjavio je glavni ekonomista Danske Banke A/S Stin Bocian koji je podsetio da se koliko u septembru 60 odsto Danaca protivilo usvajanju evra.\nDKK je vezana za zajedničku monetu EU po kursnoj razlici od 7,43 za jedan evro i koja dozvoljava da danska valuta fluktuira u okviru margine od 2,25 odsto, a da centralna banka Danske obezbedi da jaz izmedju njenih kamatnim stopa i onih u evrozoni nikada nije preterano veliki.\nMinistar Vamen je izjavio kako će Danska probati da učestvuje u fiskalnom paktu EU, “u najvećoj mogućoj meri”. No, Vamen je dodao kako dansko nepristajanje na pakt, mora biti “poštovano”, a vezivanje DKK za evro po fiksnom kursu, uzeto u obzir.\nDanska je, takodje, obećala da će doprineti sa 40 milijardi DKK (sedam milijardi dolara) u planu zemalja EU za kanalisanje sredstva Medjunarodnog monetarnog fonda (MMF) u borbi protiv krize.\nDanska, sa mešovitom tržišnom privredom i velikom državom blagostanja, često rangiraju kao zemlju najsretnijih ljudi i najmanjom korupcijom u svetu. Dansku mešovitu privredu svrstavaju iznad proseka životnog standarda u Evropi, a karakteriše je i visok stepen slobodne trgovine. Danska je, prema procenama za 2011, na četvrtom mestu po veličini nominalnog ukupnog domaćeg proizvoda (BDP) po glavi stanovnika, koji iznosi 60.961 američkih dolara.\nPrema računicama Ujedinjenih nacija, Danska ima najniži u svetu nivo nejednakosti u prihodima, a prema MMF, najvišu zagarantovanu minimalnu zaradu. Prema Grupaciji Svetske banke, Danska ima najfleksibilnije tržište rada u Evropi, a politika koja tome doprinosi je poznata kao “fleksikjuriti” (kombinacija fleksibilnosti i sigurnosti).\nPrivatnim vlasnicima preduzeća je veoma lako da unajme i otpuste zaposlene, a ovi bez posla primaju od države veoma visoke naknade. Danska sa 5,5 miliona stanovnika, ima radnu snagu od oko 2,9 miliona ljudi, a medju njima je veliki broj vlasnika visokoškolskih i fakultetskih diploma, po kojima je ta zemlja četvrta u svetu. Prema podacima iz oktobra 2011, stopa nezaposlenosti u Danskoj je bila 5,5 odsto, značajno ispod proseka u EU koji je izneo 9,8 odsto.\nDanska je, takodje, jedna od najkonkurentnijih privreda u svetu, shodno izveštaju Svetskog ekonomskog foruma iz 2008, ženevskog IMD i londonskog privrednog nedeljnika Ekonomist.\nPrema Organizaciji za ekonomsku saradnju i razvoj (OECD), Danska ima najslobodnija finansijska tržišta medju najstarijih 15 članica EU (EU15), kao I jedno od najslobodnijih tržišta roba.


Trening 'Razvoj biznis modela'\nBy BSCBAR, 26.11.2021 14:56\nObuka „Razvoj poslovnog modela“ održana je od 22. do 26. novembra 2021. godine u BSC-u.\nCiljevi obuke bili su da se mladi obuče sa osnovnim znanjem iz oblasti razvoja sopstvenih proizvoda ili usluga, da pokažu kako da komuniciraju sa klijentima, da obuče polaznike kako da primenjuju osnove finansijskog menadžmenta.\nPredavač je bio dr Đorđije Pavićević, saradnik u nastavi Fakulteta poslovne ekonomije i niskog u Baru.\nU okviru radionice mladi su stekli znanja iz oblasti traženja i razvoja poslovne ideje. Naučili su kako da primene istraživačke tehnike kako bi dobili sopstvene proizvode i usluge. Naučili su da koriste praktične alate kao što su: 5V1H, Brainstorming, SVOT analiza i BMC model.\nUčesnici su kroz praktičan rad pronašli odgovor na pitanje zašto bi klijent bio zainteresovan za njihovu poslovnu ideju. Poboljšali su svoje komunikacijske veštine sa klijentima i naučili da procene koliko njihove poslovne ideje imaju vrednost za klijenta.\nKroz analizu potrebnih resursa, učesnici su procenili troškove i prihode sopstvenog poslovnog modela i naučili kako da izračunaju cenu sopstvenog proizvoda/usluge.\nUčesnici su pažljivo pratili predavanje, bili zainteresovani, razmotrili sve sugestije i svojim idejama i prezentacijama doprineli samom treningu. Završni radovi i prezentacije rađeni su u timovima od pet ili šest učesnika.\nNa sledećem linku možete pronaći video tutorijal ovog treninga:


U Srpsku stiže 20.000 vakcina iz Srbije - Glas Srpske\nU Srpsku stiže 20.000 vakcina iz Srbije\nSrna 10.04.2021 14:26\nPRIJEDOR - Predsjedavajući Predsjedništva BiH Milorad Dodik izjavio je da je sa predsjednikom Srbije Aleksandrom Vučićem dogovorio da početkom naredne sedmice bude isporučeno oko 20.000 vakcina iz Srbije u Republiku Srpsku.\n- Taj proces davanja vakcina našim građanima biće nastavljen u kontinuitetu i održan na najbolji mogući način - rekao je Dodik i dodao da je sa Vučićem razgovarao sinoć i jutros, te da je isporuka vakcina dogovorena za ponedjeljak ili utorak.\n- Potpuno smo prevareni programom „Kovaks“, a novac uplaćen - istakao je Dodik.\nDodik je dodao kako gleda ambasadore, pogotovo britanskog, koji drži lekciju kako ovdje treba da budu više posvećeni.\n- Oni nam uzeli 6,2 miliona evra i nama držE predavanje kako mi treba da se borimo za to, a njegov narod je, naravno, sav vakcinisan - rekao je Dodik novinarima u Prijedoru.\n- Očekujemo isporuku koju smo platili Rusima od 1.100.000 doza, to znači 550.000 stanovnika u Republici Srpskoj, 400.000 doza smo uzeli u programu „Kovaks“ („ Fajzer“ i druge), koje, nažalost, ne dobijamo, zato što Amerika kaže - dok se ne vakciniše i posljednji Amerikanac ne može da dobije nijedan u BiH - naglasio je Dodik.\nDječak pronašao pun novčanik i vratio ga trudnici koja se istog dana porodila\nVučić: Novi Jasenovac i „Oluja“ neće se više dogoditi našem narodu\nVučić i zvaničnici Srpske sa načelnicima opština


ЕУ као СФРЈ, НАТО као Трећи рајх\nEU kao SFRJ, NATO kao Treći rajh\nKonsenzus na kome se zasnivao posthladnoratovski poredak se kruni i pre nego što se potpuno sruši i ne uspostavi novi, svakome se žuri da izvuče nešto za sebe – i Vašingtonu, i EU i NATO-u. To stvara nervozu ali i želju da se lovi u mutnom.\nTako Ljiljana Smajlović, kolumnistknja „Nedeljnika“, objašnjava rast tenzija u Evropi i regionu, uključujući i zaoštravanje na liniji Beograda i Prištine.\nU Evropi smo, podseća ona, u istoj godini stigli od toga da će, posle dolaska Donalda Trampa na vlast u SAD, nemačka kancelarka Angela Merkel nositi baklju slobodnog sveta sve do njenog povlačenja, a od Emanuela Makrona kao čoveka koji može da nastavi njeno delo došli smo do protesta „žutih prsluka“.\n„Za samo par meseci od toga nije ostao kamen na kamenu“, kaže Smajlovićeva u emisiji „Svet sa Sputnjikom“.\nPrema rečima politikologa Aleksandra Pavića, problem EU je što je vode bezlične birokrate, mašina koja ne ume da se prilagodi trenutku i koja je otuđena od naroda. Zato im je glavni strah da na izborima za Evropski parlament u maju snage koje oni zovu populistima ne ostvare veće dobitke.\n„To bi EU uzdrmalo više od ’žutih prsluka‘. EU je sama ušla u taj začarani krug, između ostalog zato što je ovo vreme dozvolila sebi da postane deo američke agresivne politike prema Rusiji. Nije iskoristila priliku da izgradi svoju nezavisnu poziciju u međunarodnoj politici, bolje reći — nikad nije propustila priliku da propusti priliku. I sad nemaju svoje ja, ne mogu više nikome ništa, pa ni da nateraju Prištinu da ukine takse“, kaže Pavić, dodajući da je to simbolički pokazatelj bespomoćnosti Evrope.\nZa Smajlovićevu EU sve više liči na SFRJ iz 1988. kad su se svi zaklinjali u Jugoslaviju a kod kuće isticali kako ih Beograd maltretira.\nU toj bici za vreme je i NATO, navodi ona, jer ga Tramp otvoreno omalovažava, ali i kosovski lideri kojima se žuri da obezbede bezvizni režim sa EU. Prema njenoj oceni, Priština je vešto pribegla stopostotnom povećanju taksi na uvoz robe iz centralne Srbije pokušavajući da to razmeni za bezvizni režim sa Briselom.\n„Mogu Albanci da budu miljenici Vašingtona koliko hoće ali samo Evropa može da im da bezvizni režim“, dodaje ona.\nPavić primećuje da su u Prištini navikli da mogu da rade šta hoće, da budu miljenici.\n„Tako je od pada Berlinskog zida i početka raspada Jugoslavije. Svi koji vode antisrpsku politiku su miljenici Zapada, a ovi u Prištini su možda najrazmaženije nedonošče unipolarnog projekta koji se raspada. Dodajmo da je od 1. januara faktički ukinuta granica između Kosova i Albanije — to će biti nepostojeća granica a prava je granica na Jarinju i Brnjaku. Defakto se pravi ’Velika Albanija‘ od početka ove godine“, kaže Pavić koji očekuje da će ako se Brisel smiluje da se na kraju oglasi, to biti „opet bezuba reakcija kao do sada“.\nOn smatra da je greška Srbije, kad je reč o Kosmetu, što nije iskoristila pravo dato rezolucijom 1244 da imamo do 1.000 svojih vojnika na teritoriji KiM, ali da to još uvek možemo da iskoristimo kao diplomatski adut — „oni kažu ne može, onda mi kažemo — e, onda ne može šta vi hoćete“.\nNa pitanje šta očekuje posle Trampovog pisma predsedniku Aleksandru Vučiću i kosovskom lideru Hašimu Tačiju, Smajlovićeva kaže još nije jasno šta iza toga stoji i da li to nagoveštava novi format pregovora, ali da je sigurna da se američki kurs prema kosovskom pitanju donekle korigovao.\n„Kad otvorite jednom priču da je potreban neki kompromis, to je već ogromna promena“, konstatuje naša sagovornica.\nU osvrtu na proteklu godinu u Evropi i regionu, Pavić kaže da ga situacija podseća na doba pred Drugi svetski rat.\n„NATO se ponaša kao Treći rajh. I opet treba Srbija da se slomi da bi se sve pokrilo i da biste mogli da utvrdite front prema Rusiji. To me podseća na vreme pred Drugi svetski rat. I upravo pritisak na sve zemlje koje se nisu priključile novom poretku, da se priključe. A to su Srbi. Svi drugi su legli na rudu, na jedan ili drugi način, izvan Rusije i Belorusije koja ima tu sreću da se graniči sa Rusijom“, obrazlaže politikolog.\nOn očekuje da će u 2019. Bosna i Hercegovina da bude žarište zato što je, kaže, sledeća u redu za NATO.\n„Oni koji vode NATO pokazali su da im se mnogo žuri. Makedonija je savršen primer šta su uradili. Prvo su pozivali ljude da izađu na referendum, pa kad on nije uspeo, onda odjednom nije važno šta je bilo na referendumu, idemo dalje. Tako isto se zaoštrava priča u BiH. Sad iz Federacije, pogotovu od Bakira Izetbegovića, uslovljavaju da neće dozvoliti formiranje Saveta ministara ako se ne pristane na napredovanje na NATO putu BiH“, opisuje situaciju Pavić. On i najnovija dešavanja u Banjaluci vidi kao deo pokušaja da se lična tragedija Damira Dragičevića, koji je izgubio sina, pretvori u instrument rušenja vlasti u Srpskoj a sve u funkciji „uguravanja BiH u NATO, mimo procedure i preko reda“.\nLjiljana Smajlović kao primer delovanja NATO-a u regionu navodi Crnu Goru, gde je nedavno doneta odluka da se na bilbordima ne mogu objavljivati sadržaji koji negiraju istorijske činjenice.\n„To je samo po sebi skandalozno da će vlada umesto istoričara odlučivati šta je istorijska činjenica. Pritom, obrazloženje je da su našli pravnu potku u odluci Evropskog suda za ljudska prava da se ne sme osporavati holokaust. Holokaust je zločin nad zločinima i ništa sa tim nije uporedivo. Zamislite da Srbija pokuša da holokaustom opravda neki svoj arbitrarni zakon. To je toliko suprotno svemu što se radi u Evropi, ali što ste bliži NATO-u, sve vam se više gleda kroz prste“, konstatuje Smajlovićeva.\nAleksandar Pavić očekuje pogoršanje položaja Srba u Crnoj Gori, uz ocenu da se Milo Đukanović ponaša kao Petro Porošenko u Ukrajini i da je„vezao čamac za veliki NATO brod i tu nema nazad“.\nPrema mišljenju ovog politikologa, NATO u suštini nastavlja putem Kominterne, stvarajući veštačke nacije, baš kao što su se koristili tekovinama SSSR-a i SFRJ kad su priznavali administrativne granice za granice novih država.\nParlalu između Ukrajine i Crne Gore vidi i Ljiljana Smajlović, koja kaže da za projekat ukrajinske crkve „treba odati priznanje CIA da je maestralno izvela kidanje pravoslavnog sveta“.\nPrema rečima Pavića, vaseljenski patrijarh je „otišao predaleko“, šteta je već napravljena, a puno će zavisiti od toga kako će na ukrajinsko crkveno pitanje reagovati ostatak pravoslavnog svet.\nOvo "kao" u slučaju nato-a vam ne treba uopšte!


Najavljene stroge zatvorske kazne za napad na novinare – SNEWS\nBy SNews 9. Februara 2021. 352\nU prisusstvu policije napad na urednika SNews-a Medina Halilović, 7. septembra 2020. godine u krugu OB Novi Pazar. Foto: Irfan Ličina\nPolitika piše da medijska strategija i akcioni plan predviđaju da Ministarstvo pravde u narednim mesecima utvrdi predlog izmene KZ kojima bi bilo uvedeno novo krivično delo.\nKo napadne novinara ili člana njegove porodice, a u vezi sa obavljanjem novinarske profesije, kazniće se zatvorom od tri meseca do tri godine.\nTako bi glasila nova odredba Krivičnog zakonika (KZ), kojom bi bilo uvedeno krivično delo „napad na novinara u obavljanju poslova obaveštavanja javnosti”. Predlog teksta i inicijative Udruženja sudija i tužilaca (UST) podržala su novinarska udruženja, posle čega je najavljeno da će posebna radna grupa utvrditi nacrt teksta za ovo novo krivično delo, tako da su moguće još neke izmene. Za upućivanje konačnog predloga u skupštinsku proceduru nadležno je Ministarstvo pravde.\nU prisusstvu policije napad na urednika SNews-a Medina Halilović, 7. septembra 2020. godine u krugu OB Novi Pazar. Foto: PrtS A1 net\nInicijativa predviđa da se za teži oblik dela – ako je novinaru ili članu njegove porodice naneta laka povreda ili je prećeno upotrebom oružja, propiše kazna zatvora od šest meseci do pet godina, a ukoliko je naneta teška povreda – od jedne do osam godina zatvora.\n„Ko uništi, ošteti ili učini neupotrebljivom stvar u imovini novinara ili člana njegove porodice, kazniće se novčano ili zatvorom do dve godine”, predloženo je u stavu četiri.\n„Ako je delom iz stava četiri ovog člana prouzrokovana šteta koja prelazi četiristo pedeset hiljada dinara, učinilac će se kazniti zatvorom od šest meseci do pet godina”, predloženo je u stavu pet.\n„Delo iz stava četiri i pet ovog člana postoji ako je učinjeno prema novinaru ili članu njegove porodice, u vezi sa obavljanjem novinarske profesije”, navedeno je u poslednjem stavu šest ove inicijative Udruženja sudija i tužilaca.\nObjašnjeno je da bi pored zaštite fizičkog integriteta, zakonodavac štitio i imovinu novinara i članova njegove porodice, a postojanje ovih oblika izvršenja krivičnog dela zakonodavac bi uslovljavao time da moraju biti učinjeni u vezi sa obavljanjem novinarske profesije.\nČlan Radne grupe za bezbednost novinara, predstavnik UST Nenad Stefanović iz Višeg javnog tužilaštva u Beogradu, kaže da će, prema usvojenom akcionom planu ovog tela, inicijativa za ovu izmenu u KZ-u biti zvanično upućena Ministarstvu pravde do kraja sledećeg meseca.\n– Opravdanje za navedenu inkriminaciju nalazi se u potrebi da se novinari zaštite u vršenju novinarske profesije, kako bi svoj posao mogli da obavljaju normalno i slobodno – navodi Stefanović.\nNapominje da je predlog UST za krivično-pravnu zaštitu novinara identičan sa odredbama koji štiti advokate, propisivanjem inkriminacije „napad na advokata” u glavi KZ-a koja se odnosi na krivična dela protiv pravosuđa.\nSavetnik u Ministarstvu kulture i informisanja Dejan Stojanović kaže da je Medijska strategija predvidela uvođenje ovog krivičnog dela, čiji će tekst Radna grupa za bezbednost novinara proslediti Ministarstvu pravde. Naglašava da se razmišljalo o tome da zaštita novinara bude tema posebnog zakona, ali je verovatnije da će biti regulisana novim članom Krivičnog zakonika.\nPrelog su podržala novinarska udruženja, a UNS je podsetio da je na njihovu inicijativu 2009. godine uneta izmena u opis krivičnog dela „ugrožavanje sigurnosti” iz člana 138 KZ, kojim su sankcionisane pretnje visokim državnim funkcionerima – predsedniku Republike, narodnom poslaniku, predsedniku i članovima vlade, sudijama, javnim tužiocima i njihovim zamenicima, advokatima, policijskim službenicima i – osobama koje vrše poslove od javnog značaja u oblasti informisanja, u vezi sa poslovima koje obavljaju, gde je predviđena kazna zatvora od šest meseci do pet godina. Novinari su na taj način dobili jednaku zaštitu kao i nosioci državnih funkcija i poslova, kada je reč o ugrožavanju sigurnosti. Osnovni oblik ovog dela, kojim su zaštićeni svi građani, čini onaj „ko ugrozi sigurnost nekog lica pretnjom da će napasti na život ili telo tog lica ili njemu bliskog lica”, a zaprećena kazna je novčana ili zatvor do jedne godine.\nTagovi: bezbednost novinara Krivični zakonik Medijska strategija napadi na novinare\nNovi Pazar: Povećava se broj pregleda i hospitalizovanih pacijenata


Milivojević: Vučić se ponovo obrušio na novinare i televiziju N1\nPolitika Autor:Agencije10. sep. 202113:23\nSrđan Milivojević Foto:FoNet/Milica Vučković\nNadmena bahatost koju je demonstrirao predsednik Srpske napredne stranke Aleksandar Vučić na vanrednoj konferenciji za novinare prema Filipu Lukiću, novinaru N1 televizije, zaslužuje osudu svih novinara i svih aktera na političkoj sceni Srbije, kaže funkcioner Demokratske stranke Srđan Milivojević.\n„Na pitanje zbog čega je sazvao vanrednu konferenciju za novinare povodom posete Angele Merkel na kojoj se pojavio u društvu ministra policije i finansija, ali ne i ministra spoljnih poslova, Aleksandar Vučić se salvom neprimerenih komentara obrušio i na novinara, i na televiziju N1. Ovakav neprimeren nastup gde se na pitanje ne odgovara snagom argumenata, već snagom nagomilane bahatosti i primitivizma, prilikom čega se koferencije za novinare koriste za obračun sa opozicijom i vređanje novinara koji nisu po volji režima, najbolji su dokaz da oni koji nisu u stanju da vladaju sobom ne mogu da vladaju i Srbijom. Umesto da svog partijskog šefa opomenu da se ovako ne komunicira sa novinarima, dvojica ministara su sa odobravanjem reagovala na ovaj ispad Aleksandra Vučića“, piše u Milivojevićevom saopštenju.\nŽika Šarenica priznao Dačiću da Vučić uređuje Pink VIDEO\nKako je dodao, konferencije za novinare predsednika Srpske napredne stranke odavno su postale „festival besmisla, bahatosti i prostote svake vrste“.\n„Ali zahvaljujući pitanjima nezavisnih novinara one su i svojevrstan test ličnosti. Filip Lukić je demonstriranom lekcijom o novinarskoj i ljudskoj hrabrosti, građanima Srbije pružio još jednu priliku da vide da je svu vlast u Srbiji prigrabio jedan labilan pojedinac. Aleksandru Vučiću je najbolje da se navikava na pitanja koja mu nisu po volji, jer će mu tužilac za organizovani kriminal uskoro postavljati mnogo nezgodnija pitanja“, zaključio je Milivojević.\nAleksandar VučićDSN1Srđan Milivojević


Protest u Prištini protiv EULEKSA završen mirno\nNekoliko hiljada gradjana mirno je danas protestovalo u Prištini protiv UNMIK-a i rasporedjivanja misije EU na Kosovu a skup je protekao bez incidenata. Šef UNMIK-a Lamberto Zanijer proglašen je, na tom skupu, nepoželjnom osobom na Kosovu. Protest je organizovalo dvadesetak nevladinih organizacija i Pokret Samoopredeljenje, uz podršku Unije nezavisnih sindikata Kosova. Lider Samoopredeljenja Aljbin Kurti naveo je da statusna neutralnost misije EU suštinski znači da se ne priznaje nezavisnost Kosova i da proces utvrdjivanja statusa ostaje otvoren. Prvi put na protestima bilo je parola protiv predsednika i premijera Kosova, a premijera Hašima Tačija pojedini učesnici skupa nazvali su izdajnikom. Pored klicanja Oslobodilačkoj vojsci Kosova, čule su se i parole "Kosovo u EU, ali ne Kosovo pod EU", "Ne podela", "Kosovo je naše", "Euleks made in Srbija".


Luka Vuković iz Bijeljine na Evropskom prvenstvu u Danskoj\nTrostruki šampion u karateu u Republici Srpskoj Luka Vuković iz Bijeljine jedini je mlađi senior iz Srpske koji će, kao reprezentativac BiH, nastupiti na predstojećem Evropskom prvenstvu u karateu u Danskoj.\nEvropsko prvenstvo biće održano od 8. do 10. februara u Olborgu u Danskoj, a osamnaestogodišnji Vuković nastupiće u kategoriji mlađi seniori u najtežoj kategoriji iznad 84 kilograma.\nNa prvenstvu Republike Srpske u karateu za seniore, koje je održano 27. januara u Banjaluci, Vuković je, kao takmičar bijeljinskog Karate kluba "Panteri" osvojio prvo mjesto u borbama u najtežoj kategoriji i time ujedinio tri titule šampiona Srpske - u juniorima, mlađim seniorima i seniorima.\nLuka Vuković je trostruki karate prvak u sve tri kategorije, što je prvi put u istoriji karate sporta Republike Srpske.\nVuković je nedavno predložen za nagradu sportiste godine grada Bijeljina za 2018. godinu, a manifestacija će biti održana 12. februara.\nViše iz ove kategorije « Jović zaustavio lidera Bundeslige! Radović: Vrijeme nam nije naklonjeno ali radimo punom parom »


Održana sednica Skupštine Privredne komore Srbije\nGoran Ivanovic\tVesti 17 December 2018\t Hits: 392\nNa sednici Skupštine Privredne komore Srbije, koja je održana u petak, 14. decembra 2018. godine, premijerka Ana Brnabić je poručila da je prioritet Vlade Srbije u narednoj godini nastavak otvorenog dijaloga i prihvatanje inicijative privrde.\nMarko Čadež, predsednik Privredne komore Srbije je rekao da će se Komora, u ime privrednika, zalagati za smanjenje poreza i doprinosa na zarade i niz drugih predloga usmerenih na efikasnije poslovanje.\nMeđu inicijativama koje će Komora uputiti nadležnim institucijama biće i smanjenje poreza na dobit pravnih lica sa 15 na 10 odsto, inicijativa za ponovno uvođenje poreskog kredita, kao i inicijativa za rešavanje problema zloupotrebe bolovanja.\nPored radnog dela, održan je i svečani deo sednice Skupštine Privredne komore Srbije na kom su dodeljene nagrade kompanijama, institucijama i pojedincima za postignute rezultate i angažovanje u 2018., veliki doprinos razvoju srpske privrede i jačanju pozicije na međunarodnom tržištu.\nSa područja Privredne komore Srbije-Regionalne privredne komore Jablaničkog i Pčinjskog upravnog okruga, nagrade su dobili:\n• IGM „Mladost“ DOO Leskovac – u vidu plakete za poslovni uspeh\n• „Jugprom“ DOO Leskovac – u vidu povelje za poslovnog lidera i\n• „Alfa plam“ AD Vranje – jubilarnu nagradu za 70 godina poslovanja.\nGoran Jović, direktor RPK Leskovac uručio je predsedniku PKS, Marku Čadežu – Sertifikat o žigu garancije za Leskovačke specijalitete sa roštilja i Rešenje za registraciju imena porekla „Leskovačko roštilj meso“, „Leskovački domaći ajvar“ i „Leskovačka sprža“.


Ukidaju se naknade za majke sa troje i više dece u CG\nCrnogorski parlament (arhivska fotografija)\nPoslanici crnogorskog parlamenta usvojili su Vladin Predlog zakon o izvršenju odluke Ustavnog suda, kojim se ukidaju naknade za majke s troje i više djece. Vladin predlog o ukidanju naknada za majke za troje i više djece podržao je 41 poslanik, dok je predsjednik Liberalne partije, Andrija Popović bio uzdržan.\nPredsjednik Vlade, Duško Marković, kazao je tokom rasprave u crnogorskom parlamentu o Predlogu zakona o izvršenju odluke Ustavnog suda od 19. aprila, rekao da ne želi da bilo kojim pristupom bježi od onog što je "naša državna dužnost - a to je da štitimo državu, jačamo institucije i obezbijedimo građanima prosperitetan život".\n"Ovaj zakon uspostavlja sistem pravičnosti, mi smo se ovim zakonom opredijelili da jedno neustavno i nezakonito stanje pretvorimo u zakoniti ambijent i proceduru", rekao je Marković.\nPremijer je kazao da ne vjeruje da za gotovo sve poslanike postoji dilema da su pozivi ili pokliči van sale parlamenta "da ne treba poštovati odluku suda - pozivi protiv države i njenog ustavnog sistema".\n"A ko to govori? Oni koji su navodno za interese i zaštitu interesa onih koji su nezadovoljni ili jednog dijela koji su danas pred ovim parlamentom. Da su suštinski za odbranu tih interesa, oni bi danas bili ovdje i sa nama bi podijelili argumente. Ne, oni su juče sa konferencija za štampu iz svojih udobnih kabineta pozivali poslanike da ne poštuju ustav sopstvene zemlje", rekao je Marković.\nPredsjednik crnogorske vlade je rekao i da su preče održive i kredibilne institucije, nego partikularni politički interesi i dodao da je "85 miliona 672 hiljade 566 eura otišlo po osnovu neustavnog zakona".\nPoslanik Aleksandar Damjanović kazao je da se ukidanjem naknada majkama "ruši pravna sigurnost države", a ruše se i elementarna prava građana Crne Gore.\nOn je pitao i kakva se poruka šalje "ne samo korisnicama naknada, već svim građanima kad vlada može da gumicom briše ono što je ovaj dom donio".\nZa vrijeme rasprave u Skupštini, korisnice naknada protestovale su ispred zgrade Skupštine gdje su prenoćile. Nakon što je zakon o dječijoj zaštiti danas usvojen, majke su najavile da će ostati ispred Skupštine da protestuju.


Od ponedeljka kreće gradski prevoz – ZoomUe\nOd ponedeljka kreće gradski prevoz\nby Vesna Đurović · Published 30 априла, 2020 · Updated 30 априла, 2020\nUŽICE – Linije javnog gradskog i prigradskog prevoza na teritoriji grada Užica će od ponedeljka 4. maja ponovo biti aktivne i to u letnjem režimu saobraćaja, saopšteno je iz JP Užice razvoj.\nNadležni apeluju da građani budu savesni i da se pridržavaju svih mera zaštite u vozilima javnog saobraćaja.\nPutnicima koji ne koriste masku i rukavice neće biti dozvoljen ulazak u prevoz. Takođe, ulaz je moguć samo na jednim vratima, a izlaz na drugim, a sedišta i mesta za stajanje će biti vidljivo obeležena radzmakom kojim se omogućava fizička distanca između putnika.\nJavni prevoz u Užicu redukovan je 17. marta 2020. usled pojave virusa kovid-19, a potpuno je obustavljen 21. marta.\nPočeo 23. Jugoslovenski pozorišni festival (VIDEO)\nby Vesna Đurović · Published 5 новембра, 2018\nKošarkaši Slobode na domaćem terenu protiv Akademika (VIDEO)\nNext story Usvojena Odluka o uređivanju građevinskog zemljišta u centru Zlatibora\nPrevious story Prvi slučaj korona virusa u Kosjeriću


Sporazum o partnerstvu Bijelog Polja i Subotice\nPredsjednik opštine Bijelo Polje Aleksandar Žurić i gradonačelnik Subotice Saša Vučinić potpisali su juče sporazum o partnerstvu koji predviđa razmjenu iskustava i razvijanja institucionalnih ekonomskih, naučno-tehnoloških i kulturnih odnosa, kao i zajedničko učešće u regionalnim i međunarodnim projektima.\nSaradnja ova dva grada, koji su svojevrsne kapije Crne Gore i Srbije, važna je po pitanju zajedničkog konkurisanja kod fondova EU - jer kroz obrazovnu, kulturnu i što je najvažnije ekonomsku saradnju, uspješnije možemo ostvariti ciljeve koje smo postavili na putu evropskih integracija, rekao je predsjednik Žurić.\n-Prihvatajući inicijativu za uspostavljanje posebnih odnosa, koja će dalje voditi ka donošenju skupštinskih odluka o pobratimstvu dva grada, Aleksandar Žurić je istakao da smo naišli na pravog partnera, da su Bijelo Polje i Subotica prepoznatljivi regionalni centri, te da imaju specifične mogućnosti za realizaciju mnogih projekata koji će biti od zajedničkog interesa za naše gradjane.\nGradonačelnik Vučinić je istakao je siguran da postoji širok spektar aktivnosti koje se mogu zajednički sprovoditi i da se ovakvim sporazumima gradova produbljuju i odnosi dvije države a regionalna saradnja dobija poseban značaj. Vučinić je ocijenio i da su oba grada multietničkog satava, da imaju razvijenu poljoprivredu te da je siguran da sporazum predstavlja dobru priliku za dobru i stabilnu saradnju dva grada koja imaju mnogo toga zajedničkog.\nSporazum je sklopljen u toku trajanja šestog Međunarodnog sajma privrede u Subotici, kojem je prisustvovao i ambasador Crne Gore u Srbiji Igor Jovović, koji istakao da će saradnja Bijelog Polja i Subotice doprinijeti ukupnom razvoju odnosa dviju država.


Egipat danas otvorio granicu prema pojasu Gaze – Minber\nsvi. 28, 2011 at 10:30 am\nEgipat danas otvorio granicu prema pojasu Gaze\nadmin 11 godina ago 348 views\nEgipatske vlasti su danas, prvi put od 2007. godine, otvorile granični prelaz Rafa, jedine tačke koja Gazu ne povezuje sa Izraelom, javljaju svetski mediji.\nPrvi autobus pun putnika stigao je jutros sa teritorije naseljene Palestincima u Egipat, a na graničnom terminalu ulazak u tu severnoafričku zemlju čeka oko 400 stanovnika Gaze, javio je AP.\nGranica će biti otvorena od 9 do 21 sat svakog dana osim petka i tokom državnih praznika.\nNa taj način će Palestinci biti u mogućnosti da putuju preko Rafe, jedine tačke koja Gazu ne povezuje sa Izraelom, pošto je prethodno 2007. godine blokada bila pooštrena.\nNajavljeno je da će viza biti oslobođene žene svih godina i muškarci koji imaju manje od 18 ili više od 40 godina, kao i Palestinci koji bi u Egipat došli na studiranje, ukoliko imaju potvrdu da će se školovati na egipatskom univezitetu.\nIzrael je, u reagovanju na odluku egipatskih vlasti, saopštio da je zabrinut jer bi otvaranje prelaza moglo da omogući “prolaz teroristima”. Granica je od juna 2006. godine uglavnom bila zatvorena, pošto je Izrael uveo jaku blokadu pojasa Gaze jer su snage Hamasa uhvatile izraelskog vojnika Gilada Šalita.\nBlokada je godinu dana kasnije, kada je Hamas preuzeo kontrolu nad teritorijom, znatno pooštrena. Ujedinjene nacije nazvale su blokadu graničnog prelaza nezakonitom i više puta pozivale na njeno ukidanje.\nadmin 28 svibnja, 2011\nU Afganistanu poginuo Brčak Nenad Antić\nMubareku kazna od 90,64 miliona dolara zbog isključenja mobilne telefonije